“Biar Anak Tak Pandai, Asal Jadi Baik.” Dilema PdPR & Kerja Buat Ibu Tunggal Ni Tertekan, Anak Jadi Mangsa Tanggung Lebam!

Bekerja dan dalam masa yang sama memberi perhatian kepada anak-anak di rumah bukan satu kerja yang mudah. Kalau sebelum ini bab mengajar dan mendidik anak-anak tak perlu difikirkan sangat kerana ada guru di sekolah yang boleh membantu.

Namun dalam situasi pandemik Covid-19 ini dan fasa pengajaran dan pembelajaran di rumah (PdPR) yang diputuskan oleh pihak berkuasa mahu tak mahu ibu bapa yang terpaksa hadap.

Tekanan yang dilalui menyebabkan dia tidak mampu menahan sabar dan akhirnya dilampiaskan kepada anak.

Panjang luahan hati seorang ibu tunggal malam tadi. Cukup aku ambil rangkap ini sahaja.
Betapa dia struggle nak teruskan kehidupan. Dibuang kerja, cari lain, diberhentikan lagi, cari lagi. Keluar kerja 7 pagi pulang 1 pagi. Hutang banyak perlu dibayar, duit semput, bil, sewa dan komitmen perlu diselesaikan.
Bekas suami pula tak bertanggungjawab sangat.

“Biar anak tidak pandai, asal jadi anak yang baik”.
Dan bebanan kelas PdPR sangat menekan perasaannya. Dia cuba sehabis baik ajar anak di rumah. Dengan badan penat, dengan bebanan hutang, bebanan masalah, tekanan keperluan anak belajar PdPR, dia mengajar dalam stress dan marah.

End up, anak itu dipukul hingga lebam. Sebelum akhirnya dia sedar, dia lakukan kesilapan.
Sejak itu dia tanam,
“Biar anak tidak pandai, asal jadi anak yang baik”.
Betapa dia meluahkan anak ini anak yang sangat baik, suka membantu ibu, diam dan pendam sahaja rasa rindu pada ayah kerana nak jaga hati ibu.

Mencederakan diri sendiri dan anak mereka
Dan anak yang baik ini dipukul kerana dia tertekan dengan PdPR yang anak tidak mampu ikuti. Allah, aku baca kisah dia dengan penuh perasaan sebak dan hiba.
Sebenarnya, pm seperti ini berpuluh-puluh masuk sejak PKP dilaksanakan. Sangat ramai ibubapa melepaskan tekanan dan stress mereka pada anak-anak.
Bahkan ada sampai mencederakan diri sendiri dan anak mereka. Allahu…

Jika penat jangan terus paksa diri. Tak mampu berhenti seketika. Abaikan tanggapan orang kerana yang nak tanggung beban bukan mereka tapi diri kita dan anak-anak.

Kawan-kawan…
Jika kalian sibuk, penat, tidak cukup masa, tertekan dan stress, tak perlu tambah tekanan pada diri untuk perfect dalam mengajar anak-anak di rumah.
Jika ada satu dua kelas yang terlampau padat dan anak tak mampu nak belajar tanpa bantuan kalian, abaikan saja kelas itu.
Biar la ada guru (segelintir kecil) yang menyindir dan sebut nama anak kita dalam group wasap pun, abaikan. Buat-buat tak nampak.

Tambah Cikgu Fadhli lagi, dalam situasi sekarang tidak dinafikan semua sedang menghadapi tekanan hebat, begitu pun  nasihatnya jangan menjadikan anak-anak mangsa dan tempat melepaskan rasa. Kerana kesannya akan ditanggung anak sampai bila-bila.

Emosi anak-anak yang terdera, yang terluka kesannya sampai bila-bila.
Biar lah anak kita sedikit tertinggal pun dalam pelajaran asbab ketidakmampuan kita mengajar dan atas pelbagai kekangan kita sebagai ibubapa, tak usah stress.
Jangan sampai ‘mendera’ dan memukul anak-anak. Jangan lepaskan semua tekanan, stress dan kepenatan itu dengan marah dan pukul anak-anak kita.

Emosi anak-anak sebenarnya telah tercedera tanpa kita sedar akibat PKP ini. Mereka terkurung sedangkan fitrah anak-anak itu bebas berlari dan bermain diluar sana.
Pelajaran boleh dikejar semula selepas ini.

Anak-anak adalah anugerah yang tak ternilai buat ibu bapa. Justeru dalam apa jua keadaan, ibu bapa harus mengutamakan anak-anak daripada segalanya.

Namun emosi anak-anak yang terdera, yang terluka kesannya sampai bila-bila.
Tolong pentingkan emosi dan kesihatan mental anak-anak kita melebihi apa jua dalam dunia ini.
Kerana anak-anak ini tidak ternilai harganya. Tidak mampu ditukar ganti dengan apa sekali pun.
Begitulah.
#MFS


“Sangat Tidak Sangka, Selepas 11 Tahun Allah Hadiahkan Lagi Zuriat..” – Oktovia Manrose

Diam-diam, rupanya pelakon, Oktovia Manrose telah selamat menimang cahaya mata perempuan setelah setahun mendirikan rumah tangga bersama suaminya yang juga bekas pemain bolasepak Melaka United iaitu Mohamad Khairul Efsan Mdisa.

Perkara itu dikongsikan sendiri oleh Oktovia atau nama sebenarnya Wan Syamira Putri Oktovia Wan Syahman di laman Instagram miliknya baru-baru ini.

Menerusi perkongsiannya, puteri tersayang telah dilahirkan ada 6 Disember 2022 yang lalu kira-kira jam 8.40 malam. Oktovia juga mengucapkan rasa syukur yang tidak berbelah bahagi kepada Allah S.W.T kerana mengurniakannya dan suami seorang lagi cahaya mata.

“Anugerah terindah amanah dari Allah. Hadiah termahal buat saya dan suami.

“Alhamdulillah saya selamat melahirkan permaisuri hati saya pada 6 Dec 22 jam 20.40 malam.

“Rahsia Allah dan perancangannya adalah yang terbaik. Sangat tidak sangka, selepas 11 tahun Allah hadiahkan lagi zuriat untuk dijaga dan dididik sebaiknya. 😍 Alhamdulillah kami dah ada sepasang ❤” tulisnya.

Selain daripada itu, dia juga sempat memberikan ucapan sempena ulang tahun pertama perkahwinan mereka dengan mengucapkan ribuan terima kasih kepada pasangan yang sentiasa menjadikannya seorang yang istimewa.

Dia juga berharap agar zuriat mereka ini dapat membesar menjadi seseorang yang bertakwa dan taat dengan aturan Allah S.W.T.

Oktovia juga turut mengakui tidak sangka dapat kembali menimang cahaya mata selepas 11 tahun yang lalu dan sangat bersyukur dengan kuniaan ini.

Untuk rekod, Oktovia Manrose telahpun mempunyai seorang cahaya mata lelaki hasil perkahwinan pertamanya. Pada penghujung tahun 2021, pelakon terbabit telah bernikah dengan Khairul Efsan dan menimang cahaya mata perempuan pertama mereka awal Disember tahun ini.

Tahniah diucapkan kepada Oktovia dan Khairul Efsan atas kelahiran anak pertama mereka.

Sumber: Instagram Oktovia Manrose


Gerai Terbakar, Hafiz Mahamad Prihatin Sanggup Cari Pemilik Untuk Bantu

Tempoh hari, telah tular satu video yang menunjukkan salah sebuah gerai di bazar Ramadan Taman Cempaka, Melaka. Memetik laporan Oh My Media, kebakaran adalah berpunca daripada kebocoran pada hos gas tersebut.

Lebih menyedihkan, kejadian tersebut telah menyebabkan kerugian kecil dan ada segelintir yang masih tidak mempunyai rasa simpati mentertawakannya.

“Tapi di saat aku jatuh kenapa orang sekeliling ketawakan aku,” antara luahan mangsa.

Selain itu, kejadian tersebut juga telah mendapat perhatian ramai termasuk influencer dan usahawan berjaya, Hafiz Mahamad yang mahu membantu pemuda tersebut.

“Dia sedih, mungkin ditertawakan orang. Jangan ambik hati ya sahabat. Abang datangkan awak ke office abang hari ini untuk awak melihat,” tulis Hafiz.

Menerusi laman instagramnya, dia yang prihatin terhadap pemilik gerai yang terbakar itu berusaha mencari kontak bagi menyalurkan bantuan. Dalam pada itu, dia juga turut bertanya kepada orang ramai berkenaan pemilik gerai yang bernama Taufik itu.

Hafiz Mahamad merupakan pengasas produk AINAA Beauty yang menjalankan perniagaan bersama isterinya iaitu Syafiqah Aina sering melakukan sumbangan kepada yang memerlukan.

Sumber: Oh My Media & Instagram Hafiz Mahamad


Petua Buat Suami Makin Hari Makin Sayang. Mudah Aje Untuk Praktis!


“Jangan Berat Mulut & Malu Minta Maaf. Tak Jatuh Darjat Sebagai Ibu Bapa.” Jadi Pendengar Terbaik Cara Bonding Irma Hasmie & Anak!

Persediaan penting dalam menjadi ibu bapa tak perlu pergi program yang formal untuk membantu kita mendapatkan tip keibubapaan.

Dari mengandung hingga melahirkan sehingga masuk sekolah, jadi sebab itu dalam mendidik anak-anak ikut peringkat umur. Seperti mana yang dikongsikan oleh Rasullah saw.

Berkongsi ilmu dalam webinar Sayang Anak Ketat-ketat anjuran komuniti Family & Parenting yang berlangsung pada Ahad, 20 Mac 2022 secara virtual, Irma Hasmie mengakui cukup menitikberatkan solan pendidikan pada anak-anak.

“Saya kutip pengalaman daripada orang sekeliling termasuklah keluarga dan kawan-kawan. Jadi secara tak langsung boleh aplikasi dalam kehidupan seharian.

“Sebab tu,  jangan kedekut untuk berkongsi ilmu keibubapaan, walaupun sedikit tapi perkongsian itu dapat pahala. Mungkin tak nampak sekarang kerana mungkin tidak secara zahir, tetapi pahala itu dikutip pada di akhirat kelak.

“Apa yang boleh saya katakan, dalam mendidik anak-anak elak daripada kita menjadi garang, bila kita tak didik awal itu yang membuatkan kita mudah naik marah, emosi dan sebagainya.

“Sebab tu kena didik dari sekarang. Anak-anak kecik tak tahu apa-apa jadi kita yang kena corakkan dengan mendedahkan dengn apa yang kita mahu,” jelas Irma dengan panjang lebar.

Jangan takutkan anak-anak

Menurut ibu kepada dia cahaya mata ini, sebagai ibu bapa kena terapkan rasa seronok dalam diri anak-anak untuk kesekolah.

“Biarkan anak-anak rasa pembelajaran di sekolah itu sesuatu yang menyeronokkan, bukan menakutkan. Apa benda yang bagus jangan takutkan anak-anak, biarkan mereka rasa  teruja. Jadi, bila tiba cuti sekolah mereka rasa frust.

“Saya dulu  malas nak ke sekolah, jadi apabila dah ada anak saya tak nak mereka jadi macam saya, tanamkan dalam diri untuk mencari ilmu.

“Misalnya anak minat agama,jadi hantar ke sekolah agama, kalau anak suka dengan subjek bahasa, jadi dedahkan mereka dengan aktivitri  yang berkaitan. Mereka takkan duduk diam dan sentiasa nak belajar.

“Apabila bergelar ibu, sudah banyak fokus pada anak-anak berbanding bidang seni. Kalau dulu lepas kahwin, saya terus dapat anak, keutamaan adalah famili dan anak-anak,” jelasnya lagi.

Korbankan kerjaya demi keluarga

Dia yang sebelum ini aktif dalam bidang lakonan, namun selepas mendirikan rumahtangga, Irma memilih untuk fokus kepada keluarga.

“Saya terpaksa membuat pilihan mana yang lebih utama.  Jadi, saya memilih keluarga. Saya tahu dan hormat pilihan setiap orang. Saya tahu kelemahan saya, kalau pilih lakonan pasti tak dapat uruskan anak-anak.

“Saya tak mampu bahagikan masa untuk ekdua-duanya. Setiap orang tahu tahap diri masing-masing. Dan saya tahu kalau penat balik dari shooting, tak ada masa untuk anak-anak tetapi ada orang mampu berbuat demikian.

“Jadi saya memilih bidang lain iaitu bidang pengacaraan. Alhamdulillah, saya punya waktu untuk menguruskan anak-anak dan juga kerjaya. Saya buat pilihan  yang sesuai.

“Dulu pernah ada pembantu rumah memandangkan saya dapat anak  rapat, waktu anak sulung 8 bulan saya sudah mengandung anak kedua. Jadi bila anak kedua lahir, saya tak menang tangan. Ibarat jaga anak kembar. Saya tak bersedia tetapi Allah dah bagi rezeki jadi saya terima.

“Jadi saya ambil pembantu tetapi hanya untuk uruskan kerja rumah seperti mengemas, bersihkan rumah, penyediaan bahan memasak atau lipat dan basuh kain.

“Saya nak fokus pada anak-anak jadi hal lain kena ada pembantu uruskan. Selama lebih kurang setahun setengah saya guna khidmat pembantu rumah kemudian dia habis kontrak dan setakat itu sahaja. Saya pun uruskan sendiri.

“Ini satu pengorbanan saya dalam menguruskan anak-anak.  Bukan saya seorang sahaja, bahkan ada juga wanita di luar sana yang sanggup berkorban kerjaya demi anak tetapi ganjaran kita peroleh kelak di akhirat nanti.

Pernah rasa ‘terkoyak’, down & sedih

Setiap ibu berdepan dengan karenah anak-anak dna juga kerjaya, demikian juga dengan Irma. Akuinya ibarat jaga anak kembar.

“Waktu itu, kalau tak ada orang membantu memang agak sukar. Rasa diri ketika itu ‘terkoyak’ juga malah tak fokus bab melawa, diet dan sebagainya., memang itu ujian yang saya hadapi. Waktu kita lalui  situasi itu, memang kita rasa down, sedih  tetapi apabila sudah lepas tahap itu kita rasa syukur dan gembira. Inilah waktu untuk kita reward diri sendiri. Sebab itu darjat seorang ibu diangkat tinggi dek kerana pengorbanan mereka.

“Bab ibu bertukar jadi rimau dan sebagainya, jujurnya saya pernah lalui tetapi kita kena selalu beringat. Tetapi kita jangan keterlaluan, jangan jerit seperti orang meroyan sampai anak terkejut tengok dan terkesan.

“Sebab itu, jangan keterlaluan dan ubah perlahan-lahan. Itulah pentingnya muhasabah diri. Saya sendiri, kalau terbuat anak begitu jangan biarkan. Panggil anak terutama waktu mereka nak tidur, terangkan dan cakap apa kesalahan mreka.

“Jangan takut untuk minta maaf dengan anak, jangan berat dan malu untuk minta maaf. Ajar pada anak, dan minta maaf tak jatuhkan darjat kita sebagai ibu bapa tetapi itu salah satu cara kita mendidik mereka supaya  bila mereka buat salah, mereka tak segan untuk minta maaf.

“Bila kita jadi contoh pada anak-anak secara tak langsung itu buat anak terikut-ikut. Terutama sekali anak-anak masih kecil. Kita tunjuk adab dan akhlak pada anak. Jadi mereka mudah minta maaf, mudah minta tolong dan sebagainya.

“Terangkan kembali kenapa kita marah mereka dan secara tak langsung mereka tahu menengking atau menjerit itu satu kesalahan. Kita takkan susah untuk terangkan dan itu salah satu cara kita mendidik anak-anak yang efektif,” ulas Irma dengan panjang lebar.

Cara didik anak lelaki dan perempuan berbeza

Anak-anak hadiah daripada Allah untuk kita, mereka juga amanah dan ada tanggungjawab jadi klena buat yang terbaik selagi mampu. Cuba yang terbaik, bukan untuk diri sendiri tetapi juga boleh membantu orang lain. Sama-sama peringatkan diri kerana sebagai manusia kita mudah lupa.

“Anak sulung  saya sekarang 9 tahun dan yang kedua 8 tahun. Dalam fasa untuk meneroka pelbagai benda. Sikap ingin tahu dan karekter juga berbeza. Cara saya membesarkan anak-anak antara lelaki dan perempuan berbeza. Ibu paling tahu perangai anak-anak, sebab itu guna ia sebagai cara mudah untuk mendidik.

“Teguran adalah bentuk komunikasi antara ibu dan anak penting.  Komunikasi bukan sekadar bercakap tetapi pelukan dan pandangan pun membantu mendamaikan anak-anak.

“Setiap kali anak perlukan perhatian, berikan layanan pada mereka. Walaupun 1-2 minit pun memadai walaupun kita sibuk. Pandang wajah bila anak-anak panggil mereka.  Kalau tengh sibuk terangkan pada mereka, minta bagi masa jangan terus tolak. Seolah-olah buat anak-anak rasa tak penting.

“Bila kita cakap ‘jangan’ kena terangkan supaya mereka faham apa sebab kita larang. Begitu juga dengan suruh, kalau nak minta anak solat, bantu orang lain, kena terangkan supaya mereka faham. Apabila anak-anak bagi pendapat, raikan dan jangan terus tolak. Tidak ada betul atau salah, sebaliknya kita harmonikan pendapat kita dan anak-anak. Secara tak langsung anak-anak lebih terbuka.

“Paling penting anak-anak mudah untuk mengadu dengan kita dengan apa yang berlaku.  Nikmati waktu anak-anak nak ‘berkepit’ dengan kita. Bila sampai satu tahap mereka  nak privacy dan lebih suka lepak atau duduk dalam bilik, kita akan hilang momen bersama mereka.

“Kita nak mereka kekal kalau ada masalah dan sebagainya, mereka cari kita dan tidak segan silu bercerita dengan kita. Jangan biarkan anak-anak berkongsi masalah atau kegembiraan dengan orang luar berbanding ibu bapa. Sebab tu kita kena jadi pendengar terbaik dan boleh pandu mereka apabila sudah dewasa,” ungkap Irma lagi.


Viral Hidu Cuka Sebagai Ikhtiar Covid-19. Dr Ni Tampil Bagi Penjelasan & Jangan Dibuat Bahaya Pada Kesihatan!

Berdepan dengan pandemik Covid-19 telah bermacam-macam rawatan atau cara alternatif yang dikatakan boleh mengelakkan atau menyembuhkan daripada penyakit Covid-19. Ada yang beranggapan, tidak salah untuk mengamalkan cara atau idea-idea yang dikongsikan di media sosial selagi tidak merbahayakan kesihatan.

Umpamanya menggunakan bawang putih, menghidu wap air dari rebusan bunga cengkih dan macam-macam lagilah. Bahkan baru-baru ini tular pula, satu cara mengelakkan jangkita Covid-19 di tik tok dengan menggunakan semburan cuka yang diletakkan ditangan dan kemudian dihidu bau masam cuka tersebut.

Namun perkara tersebut telah mendapat perhatian daripada seorang ahli perubatan yang dikenali sebagai Dr Champz menegur dengan memberi penjelasan padu di TikToknya, petua yang viral tersebut sebenarnya membahayakan diri sendiri dan boleh mendatangkan kesan yang tidak baik kepada kesihatan.

Apatah lagi bila Dr ini ada pengalaman sendiri merawat pesakit gara-gara mengikut petua viral tersebut.

“Ada seorang pesakit datang mengadu pening dan sesak dada kerana mengamalkan kaedah menghidu cuka daripada tapak tangan.

“Sebenarnya, kansentrasi asid yang pekat boleh menyebabkan iritasi pada hidung, paru-paru dan mata. Cara menghidu bau cuka adalah tidak akan menghilangkan atau membunuh covid -19 sama sekali,” ujarnya.

Pada masa sama, di dalam video yang dikongsikan Dr Champz ini ada memberitahu banyak langkah lain yang lebih mudah boleh dipraktikkan untuk menghindari daripada dijangkiti. Pastinya cara tersebut adalah dengan mematuhi prosedur operasi standard (SOP) yang ditetapkan.

“Jagalah jarak ketika berada di tempat awam, memakai double mask dan hand sanitizer. Paling penting sekali adalah kerap mencuci tangan.

Video ini mendapat tontonan hingga 133 ribu dan sebaiknya dijadikan pengajaran dan sewajarnya diambil serius apa yang cuba dikongsikan oleh doktor ini. Agar tidak ada lagi berlaku kes-kes yang boleh membahayakan diri sendiri.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Rasa Kembung Perut & Senak Ulu Hati Antara Tanda Makhlus Halus Dalam Perut. Ini Cara Nak Kesan Jika Ada.

Ramai yang hadapi masalah kembung perut,senak ulu hati,banyak angin dalam perut. Bila pergi buat pemeriksaan doktor tiada apa masalah.Cuma doktor cakap ia adalah gastrik sahaja.

Tanda-tanda

Bila balik rumah makan ubat gastrik Masih Juga sakit..Perut seolah memulas-mulas, seolah di hiris kesakitan..Angin Pula banyak dalam perut.Makan ubat pecah angin,minum halia tetap Juga kembung perut.

Belakang bahu tengkuk Kerap Rasa lenguh berat. Kitaran haid Pula jadi Tak menentu, kadang2 banyak keluar, Kadang2 Sedikit keluar, kadang2 berpanjagan keluar, kadang2 langsung tiada keluar..Pergi pakar sakit puan semua ok Dan semuanya normal…

Jika anda mengalami seperti di atas jika anda seorang wanita suruh Suami yang buatkan..

Manakala jika anda lelaki sebaik nya suruh lelaki yang buatkan…

Caranya.

Letakkan tapak tangan Suami di perut , beritahu Suami di Mana kawasan perut yang selalu Rasa berdenyut2 Dan sakit.Letakkan di tempat sakit tersebut..

Kemudian Suruh Suami baca:
Al Fatihah 11x
Kemudian baca Laa Haula Wa Laa quwwata illaa Billaah sebanyak 11x
Al Falaq 7x
Al ikhlas 7x
Dan Selawat 7x

Semasa letakkan tangan tu pastikan tekan Sedikit pada perut yang sakit itu.Jangan kuat tekan hanya Sedikit Sahaja..Jangan angkat tangan selagi ayat di atas tidak di baca Dengan habis.

Kesannya

Sekiranya ada gangguan dalam perut..Perut anda Akan Rasa panas,pijau ,sakitSeperti di hiris2,sedawa tidak henti,nak muntah dan sesak nafas..

Jika anda mengalami tanda2 di atas semasa di ruqyah, nasihat Saya dapatkanlah rawatan Islam segera di pusat rawatan Islam berhampiran anda.. InshaaAllah izin Allah mereka Akan Bantu anda..

Cara di atas semua sebagai iktiar kesembuhan semua atas izin Allah..Cuba la buat jika Ada gangguan pasti anda Akan merasainya..

Moga bermafaat pada Kita semua InshaaAllah Aamiin..

Sumber: Pusat Perubatan Islam Al-Mujahidin

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Rupanya Nak Semai Pokok Halia Kena Ambil Tunas Ajer Dan Guna Bawang Merah Jadi Ejen Penggalak Akar. Ikuti Cara Wanita Ini

Jika anda suka bercucuk tanam memang banyak manfaatnya. Bukan dari segi kos untuk ke kedai, tetapi masa pun jimat. Hanya petik ajer bahan masakan di halaman rumah.

Namun, nak tanam kena tahu cara yang betul jika tidak ada yang kecewa bila tanaman tak menjadi.

Antaranya cara tanam halia yang sering digunakan dalam masakan.

Halia atau nama saintifiknya iaitu Zingiber officinale Roscoe merupakan sejenis tumbuhan yang selalu digunakan sebagai rempah perasa dalam masakan.

Sifat halia yang bagus buat kesihatan
Selalu kita dengar atau lihat mengenai mitos halia itu adalah bagus buat kesihatan manusia, bukan? Ini sebenarnya adalah disebabkan oleh sifat halia itu sendiri, berikut adalah sifat-sifatnya:

Antiradang
Keradangan merupakan satu fungsi semula jadi untuk melindungi tubuh. Kuman, bahan kimia dan diet yang tidak sihat boleh menyebabkan berlakunya terlalu banyak keradangan dan boleh mendatangkan bahaya kepada diri.

Pengambilan halia boleh membantu menghalang dan menyembuhkan keradangan. Terdapat kajian yang mengatakan halia juga boleh mengurangkan reaksi alahan yang disebabkan keradangan.

Antioksidan
Halia dikatakan boleh membantu mencegah penyakit jantung, penyakit neurodegeneratif seperti Parkinson, Alzheimer, dan Huntington, kanser dan simptom penuaan. Antioksida melawan spesis oksigen reaktif (ROS) yang dihasilkan tubuh secara semula jadi.

Pemilihan gaya hidup yang tidak sihat, seperti pengambilan alkohol terlalu banyak, merokok atau alami masalah tekanan kronik membuatkan tubuh menghasilakn ROS dengan lebih banyak.

Pengambilan makanan dan minuman dengan antioksidan seperti halia, boleh membantu mencegah dan melawan kesan sampingan negatif ROS – tekanan oksidatif dan merosakkan sel-sel tubuh.

Menguatkan imunisasi tubuh badan
Halia dapat membantu dalam memperbaiki imunisasi dalam tubuh badan. Dengan pengambilan hirisan kecil pada setiap hari, ia dapat membantu mengurangkan risiko penyakit strok dengan menghapuskan lemak yang terkumpul dan tersekat di dalam saluran arteri.

Paling penting, terdapat satu kompaun di dalam tumbuhan ini yang dikenali sebagai 6-gingerol. Ia adalah sejenis agen yang mampu mencegah dan membunuh sel kanser. Ia sangat membantu terutamanya dalam rawatan kanser payudara dan juga kanser ovari.

IKUTI CARA SEMAI HALIA , RUJUK GAMBAR.

Selamat mencuba. Menjadi cara ni.

Kredit: Nur Nurul


“Tak Harap Me-time Lain Pun, Cukuplah Dapat Solat Dengan Tenang…” Ibu Ni Kongsi Pengalamannya!

Berkongsi pengalaman sendiri untuk mencari me time yang sebenar dengan terpaksa mengurus anak-anak dan dalam masa yang sama menjaga ibu mertua yang tidak berapa sihat diakui oleh Sri A’jilah  memang mencabar. Bahkan menurutnya bagi memotivasikan diri, pelbagai usaha dilakukan. Berkongsi kisah tersebut jom kita baca entry di fbnya.

Ada satu peristiwa yang saya ingat dengan jelas sehingga kini dan buat saya sedar banyak perkara.Waktu zaman saya down dan terperuk dalam rumah beberapa tahun dulu, saya banyak membaca untuk motivate diri sendiri.Sudah tentulah saya baca tulisan-tulisan tentang rumah tangga, tentang keluarga, tentang isteri, dan anak-anak.

Saya ingat sungguh ayat yang saya baca itu. “Seorang isteri mesti ada masa untuk diri sendiri, adakan me-time untuk refresh diri. Perlukan ‘self care’ supaya sentiasa bersemangat untuk uruskan keluarga.Dan saya mengambil kata-katanya itu bulat-bulat.

Saya mahukan me-time sendiri. Tapi susahnya nak dapat. Solat pun berdukung anak. Solat cepat-cepat sebab ada anak yang menangis. Saya tak harap me-time lain pun, cukuplah dapat solat dengan tenang, tak terkejar-kejar, dan selesa.
Tapi tak dapat!

Solat tergesa-gesa, buka telekung pun tergesa-gesa.
Salah ke apa yang saya baca tu?

Tak salah langsung!
Yang salahnya ialah penerimaan saya pada ayat tersebut.
Bila anak kecil-kecil dan saya cuba nak dapat me-time atau cuba nak buat self-care, memang tak dapatlah, kan! Masanya tak sesuai. Waktu itu, saya pjj dengan suami. Duduk pula dengan mentua, dan mentua pun tak berapa sihat.

Me-time apa yang kau harapkan?
Allahuakbar.
Stressnya tu, Tuhan saja yang tahu sebab kita dah set dalam kepala yang kita nak buat juga me-time. Saya terlepas pandang satu perkara.
Orang boleh bercakap, boleh tulis pelbagai teori, dan boleh share macam-macam tips untuk bahagia. Tapi hakikat bahagia tu, ada dalam diri kita sendiri.

Dah tahu anak kecil-kecil dan perlukan perhatian, kau masih nak me-time bagai? Habis tu, nak harapkan siapa tengok anak-anak?
Makanya, nak aplikasikan sesuatu, biarlah sesuai dengan situasi kita. Kalau tak, kita sendiri yang akan stress dan bertambah susah nak urus diri. Anak-anak dah besar sikit nanti, dah faham, dah boleh menolong, kau ambillah banyak mana pun me-time yang kau nak.
Me-time sampai lebam!


Anak Jenis Kinestetik Bukan Hiperaktif Walau Tak Tahu Duduk Diam. Doktor Ini Betulkan Salah Tanggapan

Lumrah kanak-kanak memang sukar duduk diam dalam tempoh lama. Akibatnya ramai tersalah anggap pada kanak-kanak jenis ini yang dianggap sebagai bermasalah atau hiperaktif.

Ada guru di sesetengah tadika atau sekolah kurang sabar berhadapan dengan kanak-kanak jenis ini. Mereka segera meminta ibu bapa merujuk anak kepada doktor untuk pemeriksaan lanjut.

Ibu bapa pula keliru dan terkejut kerana pada pemerhatian mereka, si anak membesar normal di rumah tetapi mendapat komen mengejutkan daripada guru di sekolah.

Perkongsian daripada pengguna Facebook Nani Zaik yang bertugas sebagai doktor mengenai pengalamannya mengendalikan pesakit kanak-kanak patut diberi perhatian oleh ibu bapa lain.

Semalam last patient yang saya tengok, seorang ayah bawak anak lelaki umur 4 tahun 10 bulan. Reason bawa jumpa dokte sebab cikgu tadika suruh bawak, nak tengok anaknya ada ADHD ke tak

Anaknya nama Umar. Masuk bilik dokte elok je terus duduk atas kerusi. Pandang dokte. Good eye contact. Not wandering around. Not touching here and there. Ok first impression tak nampak macam ADHD. Bagi pen kat Umar suruh lukis spiderman sebab nampak dia pakai baju spiderman. Umar malu. So dokte lukis spiderman dulu. Umar sambung lukis. Ok laju je. Good pencil grip

Tanya ayah kenapa cikgu cakap macamtu? Ayah cakap cikgu bagitau dalam kelas tak duduk diam. Tak fokus masa belajar. Ni report card dia dokte cikgu suruh bawak. Masa tu ingatkan report card kindy yang biasa. Tapi tengok terus terkejut “wow ni macam report card sekolah kebangsaan!” list all the subjects (math, science, bm, english, seni with grades???? He got D for bm, C for science, B for math) APEKAH??

Then ayah keluarkan kertas exam (wait, what..there is exam for 4 y/o kids??) BM he got 11/100. Ayah nampak confuse. Dia pun tak rasa anak dia ada masalah. Tapi cikgu cakap anak macam ada ciri ADHD. Ayah pun dah rasa panik. Kat rumah ok je dokte. Boleh ikut arahan. Boleh makan guna sudu garpu tangan. Sepah rumah tu biasa lah. Tapi kalau ajar buku ni A, ni B, ni C memang tak nak ikut sangat. Anak first perempuan. Memang lain lah dengan anak lelaki

Tanya ayah Umar ni suka main? Sangattt. Umar ni suka bergerak2 ke? Maksudnya tak boleh duduk setempat lama2? Ye betul. Suka main mainan yang hands on with texture? Macam play dough ke? Ye betul. Ok ayah for what i see Umar takde ciri ADHD (after few more questions and examination).

Tapi Umar ni kinesthetic learner. Tapi orang selalu salah anggap budak macam ni ‘hyperactive’ sebab tak nak duk diam kat meja masa belajar. Tapi suka main (padehal memang umur ni tanggungjawab dia main je)

Tanya ayah Umar dah boleh dress and undress himself? Dah pandai. Gunting kertas? Tak sangat. Butang baju? Belum. Bagitau ayah yang time ni yang kena focus ialah fine motor skill. Jangan push untuk academically lagi

Dokte bagi ayah dua pilihan untuk Umar:
1) Tukar ke play school. Lebih sesuai untuk perkembangan Umar
2) Kalau nak sekolah sama ayah kat rumah kena usaha buat cara pengajaran yang sesuai untuk kinesthetic learner
3) Selit jugak advice untuk ayah cut sugar intake and gadget time

Ayah faham. Balik rumah nak discuss dengan ibu dulu macamane. Tapi dokte still refer kepada OT so ayah boleh belajar cara yang betul and for further assessment nanti. Umar pun dah siap lukis. Tunjuk kat dokte Umar lukis spider siap ada 8 legs 🕷good job Umar! 👍🏻 then cerita spiderman warna blue & red. Ada spiderman jahat nama dia venom. Ye Umar dokte tahu kat rumah dah ada budak 2 ketul cerita salasilah keluarga spiderman

Lepas Umar dah balik teringat kat my Umar Hadif. Sedih rasa bila dipaksa macam tu sebab Umar kat rumah tu pun sejenis kinesthetic learner. Ajar cara conventional mengadap buku memang boleh jadi geram. Nak ajar kena sambil lompat trampoline. Atau buat alphabet guna play dough

Hmm tapi macam manapun can we adult let the kids be kids? Janganlah merepek paksa budak besar tu buat exam pastu letak grading pastu bagitau anak encik macam ‘gagal’ pastu menambah stress parents and budak2 dalam dunia yang serba nak cepat & stress ni. We actually destroy the love of learning in children.


Ibu Bapa Bekerja, Ini Tip Nak Buat Anak Rasa Kita Sayang Dan Hargainya

Secara logiknya, kita tidak boleh berada dengan anak anak 24 jam 7 hari seminggu.

Ada masanya kita perlu keluar mencari rezeki dan menunaikan tanggungjawab sendiri.

Namun, kita boleh beri ‘bekalan’ kepada mereka sebelum kita keluar meninggalkan mereka.

Bekalan tu bukan hanya bekalan makanan tau.

Tapi, banyak lagi bekalan yang kita perlu berikan sepanjang peninggalan kita.

1.Bekalan nasihat dan kata kata semangat

Sebelum pergi, anda boleh bisikkan kata kata yang baik untuk anak.

“Abang anak yang baik”

“Kakak main baik baik dengan adik ya”

“Kakak belajar rajin rajin ya”

Kalau anda kreatif, boleh saja selitkan kata kata dalan buku anak anak.

Tentu sahaja dia akan tersenyum

2.Bekalan emosi yang positif.

Sebelum berpisah dengan anak, pastikan emosi anda dan anak anak berada dalam keadaan ok. Jangan tinggalkan mereka dalam keadaan yang marah atau terlampau sedih.

3.Bekalan memori

Kalau anda perlu tinggalkan mereka untuk tempoh yang agak lama, sediakan memori memori yang indah untuk mereka kenang.

Tak perlu susah susah pun, cukup makan bersama di kedai pun dah cukup memberi memori untuk anak anak.

Bekalan ini ibarat bateri untuk anak anak bertahan selama mana ibu dan ayah pergi.

Bila kita buat begitu, insyaAllah anak anak tidak terasa ketiadaan kita. Malah, mereka akan rasakan bahawa kita sentiasa ada di sisi.

#notaparentingpuanfarhan


Nak Suara Merdu dan Payu dara Montok  Kena Cuba Petua  Air Basuhan  Beras Ini. Cukup Wow!

Beras mempunyai mineral seperti Niacin, vitamin D, kalsium, fiber, iron, thiamine dan riboflavin.  Selain itu, beras juga kaya dengan karbohidrat dan tidak mengandungi kolestrol, lemak tepu yang boleh memudaratkan. Khasiat beras bukan sahaja boleh di makan, malah ia sangat bagus untuk penjagaan kulit muka dan juga tubuh badan.

Terdapat banyak khasiat air beras dari basuhan pertama hinggalah ke air didihan beras sebelum menjadi nasi. Jom semak sama-sama!

Air basuhan pertama juga, boleh digunakan untuk mencuci ikan, ayam untuk menghilangkan bau hanyir yang ada pada ikan dan juga ayam. Ia juga boleh digunakan untuk membasuh sayur-sayuran untuk menghilangkan kekotoran dan juga ulat yang ada pada sayur.

Air ini juga boleh dijadikan baja pokok kerana ia akan berbuah lebat. Contohnya, pokok cili dan lain-lain jika anda ada menanam pokok di rumah.

Untuk wanita yang inginkan kulit putih, gebu dan mulus semulajadi, ambil air beras basuhan kedua untuk membasuh muka. Ia juga amat sesuai buat mereka yang mempunyai kulit sensitif dan berjerawat.

Air ini juga dapat menyerikan wajah, bagi orang Islam mereka mengamalkan bacaan selawat sebanyak tiga kali sebelum menyapukan air ke wajah.

Air ini juga boleh dijadikan mandian bagi menggantikan susu dan juga scrub badan. Ia boleh digunakan begitu sahaja untuk mandian atau anda ingin campurkan dengan bunga-bunga agar lebih wangi dan membangkitkan aura positif di dalam badan.

Khasiat air beras untuk dijadikan mandian amat baik untuk kulit kering dan kusam, hilangkan panas badan, mereka yang mengalami gatal-gatal, menghilangkan daki dan sebagainya.

Khasiat air didih beras pun tidak kurang hebatnya. Anda boleh mengamalkan air didihan beras secara sejuk atau suam dengan campuran gula atau tidak. Khasiatnya, akan membuatkan suara menjadi lunak bagi seorang yang suka menyanyi.

Berita baik buat wanita, anda yang mengamalkan air didihan beras sebelum tidur ia akan membuatkan payudara anda menjadi tegang dan montok secara semulajadi.

Sumber : wom


Tahi Telinga Bukanlah Sejenis Najis, Dr Ni Jelaskan Yang Tepatnya!

Perkongsian daripada doktor ini tentang cara terbaik menjaga kebersihan telinga elok dihadam sebaiknya. Andai sebelum ini kita anggap tahi telinga perlu dikeluarkan, rupanya anggapan itu tidak benar. Jadi bagaimana cara yang sebenarnya?

Menjawab soalan ini, jom baca perkongsian penuh daripada doktor ini. Ini katanya;

“Doktor, kenapa tak boleh nak korek telinga? Kan tahi telinga itu perlu dibersihkan.”

Sebenarnya, yang kita setiap hari sebut tahi telinga itu sebenarnya bukanlah sejenis kotoran seperti najis. Bahasa melayu tepatnya ialah lilin telinga. Istilah perubatan kita panggil sebagai cerumen atau ear wax.

Bermakna, ia tidak perlulah cuba untuk dikeluarkan.

“Habis, tak kan nak biar sampai melimpah keluar berkumpul kat lubang telinga?”

Umumnya secara fisiologi ear wax ini akan keluar dengan sendirinya. Sebab itu saya beritahu kita tidak perlu cuba keluarkan dengan guna alatan besi atau cotton bud.

Ada beberapa keadaan sahaja yang mana ia perlu dibersihkan. Itu pun dilakukan oleh doktor, bukan kita sendiri.

1. Sehingga betul-betul menutupi salur telinga akibat jenis wax yang keras dan menyebabkan pesakit kurang pendengaran

2. Sehingga pesakit mengadu sakit akibat ear wax yang keras.

Cerumen ini ada fungsi baiknya untuk menghalang kotoran daripada luar masuk terus ke telinga. Yang kita nak buang itu, kenapa?

Nasihat saya, jika anda ada sebarang pun masalah tak selesa, gatal atau sakit pada telinga, jumpalah kami.

Dr Ezairy M.Sallih
Doktor telinga, hidung & tekak (ORL)

*Jangkitan teruk boleh berlaku kepada pesakit yang berterusan amalkan tabiat mengorek telinga, kita panggil ‘acute otitis externa’. Oleh itu, hentikanlah. Pesan orang yang kita sayang ya.

*ibu-ibu boleh letak minyak zaitun atau baby oil pada telinga anak supaya ear wax sentiasa dalam keadaan lembut. Tapi perlu pastikan gegendang telinga tiada masalah (ini perlu jumpa doktor dahulu)


“Buat Isteri Aku, Maafkan Abang Kalau Gagal Membahagiakan…”Coretan Pilu Suami Di Facebook, 2 Hari Sebelum Ajal

Seperti tahu ajalnya semakin dekat, seorang suami ini memberikan catatan buat isteri dan ahli keluarganya di facebook miliknya untuk dijadikan pesanan dan ingatan akhir untuk insan yang tersayang.

“Buat isteri aku, maafkan abang kalau abang gagal membahagiakan anak-anak dan isteri… ayah dah cuba buat yang terbaik, ingat pesan dan amanah ayah… solat dan al-Quran jangan bagi depa tinggal”

Itu antara coretan terakhir pengawal keselamatan, Mohammad Hafizuddin Abdul Halim, 36, kepada isterinya Sunani Yusuf yang dimuat naik dalam Facebook (FB) miliknya dua hari sebelum meninggal dunia akibat Covid-19 di Hospital Sultan Abdul Halim (HSAH), di sini, Khamis lalu yang dikongsikan di myMetro.

Dalam coretan itu, Allahyarham Mohammad Hafizuddin turut memohon maaf kepada ibu dan bapanya kerana tidak sempat membalas jasa mereka.

Malah, anak sulung daripada sembilan beradik turut berpesan kepada ahli keluarga supaya menjaga semua anaknya yang berusia dua hingga 13 tahun sekiranya dia sudah tiada.

Ayah Meninggal Sehari Sebelum

Lebih menyedihkan, Allahyarham yang ditidurkan juga tidak mengetahui bapanya, Abdul Halim Abdullah, 59, meninggal dunia sehari sebelum itu di hospital sama.

Adik ketiga Allahyarham, Muhammad Hafizan Abdul Halim, 32, berkata, dia dan arwah memang rapat namun terpaksa menerima kenyataan yang abangnya sudah tiada buat selama-lamanya.

“Bukan saja abang, malah sehari sebelum itu kami sekeluarga terpaksa menerima berita pemergian bapa yang meninggal dunia juga akibat Covid-19 selepas dua hari dimasukkan ke hospital.

“Kami adik beradik terpaksa menghadapi semua ini dengan tabah dan kuat selain berharap dapat menunaikan permintaan arwah abang untuk menjaga keluarganya,” katanya.

16 Hari ‘Berjuang’

Muhammad Hafizan berkata, abangnya terlebih dahulu dikesan positif dan menjalani rawatan selama 16 hari di HSAH namun kesihatannya merosot dan terpaksa ditidurkan selama dua hari.

“Selepas abang, bapa mula berasa badannya lemah dan demam namun arwah mendakwa itu berlaku kerana dia terlupa makan ubat darah tinggi dan kencing manis yang dihidapinya.

“Bagaimanapun, selepas dibawa ke hospital, dia didapati positif Covid-19 sebelum ditahan dan diberikan rawatan kecemasan,” katanya.

Menurutnya, selepas dua hari menerima rawatan bapanya meninggal dunia jam 10.42 malam Rabu disusuli abang jam 7 malam keesokannya.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Tak Susah Pun Suami Nak Bahagiakan & Redakan Tekanan Isteri Yang Penat. Wanita Ini Kongsikan 6 Cara. Cukup Mudah & Praktikal!

Melakukan kerja-kerja rumah bukanlah semudah yang disangkakan. Penatnya hanya Tuhan yang tahu.

Dari awal dinihari membawa ke tengah malam, urusan rumah tangga takkan pernah siap. Ketika meletakkan kepala dan tidur itulah waktu rehat buat seorang wanita bergelar suri rumah.

Bagi yang berkerja, keletihan berganda dirasai usai pulang dari kerja, perlu membereskan urusna rumah tangga.

Justeru, sebagai suami kena menghargai dan selalu ringan tulang membantu isteri membuat kerja rumah. Tidak perlu pakar seperti chef untuk memasak, memadai boleh menyediakan menu untuk hidangan seisi keluarga.

Atau jika tidak pandai memasak, boleh membantu isteri membasuh pakaian mahupun pinggan atau boleh juga mengemas.

Sebenarnya nak bahagiakan isteri yang penat bukanlah sesukar mana. Tidka perlu barangan mewah atau wang ringgit yang banyak. Tetapi pertolongan yang suami hulurkan adalah yang terbaik.

Catatan Shaza

Setiap isteri pasti merasa tertekan apatah lagi bagi mereka yang bekerjaya. Begitu juga dengan suri rumah yang terpaksa membuat pelbagai kerja seawal membuka mata sehinggalah ketika masuk tidur. Bak kata orang, kerja suri rumah tidak pernah habis.

Saya juga tidak terkecuali maka saya hasilkan buku bertajuk 99 Stress Free Wife. Buku yang menceritakan kisah-kisah geram dengan kerenah suami namun di sebaliknya ada pengajaran yang tersirat. Namun perlu diingati, suami tetap perlu dihormati. Stress ala-ala manja sahajakan.

Bila isteri tertekan, apa yang perlu suami lakukan? Ada pelbagai cara suami boleh meredakan tekanan isteri, antaranya ialah :

1. Bawalah isteri berjalan-jalan. Sekali seminggu apa salahnya. Pergi ke tasik, tengok wayang, bawa pergi berkelah, kalau tiada bajet ajak ke pasar malam pun sudah menggembirakan hati isteri. Jika ada duit lebih, setiap dua bulan duduklah di hotel, bak kata orang berhoneymoon.

2. Jika berkesempatan suami bawalah anak-anak ke taman pada waktu petang. Main bola dengan anak-anak. Temani anak-anak perempuan bermain buaian. Berikan masa untuk isteri berehat, ‘me time’. Biarkan si isteri melayan perasaan menonton drama di waktu petang.

3. Bawa berbincang dengan suami apabila ada isu. Jangan biarkan isteri memendam rasa. Tadahkan telinga mendengar celoteh dan bebelan isteri tentang kenakalan anak-anak. Tetapi, janganlah pula ikut sama membawang dengan isteri.

4. Tolong kerja-kerja isteri. Cuci pinggan, jaga anak, kemas meja dan sebagainya. Musim hujan ni apa kata tawarkan diri pergi ke kedai dobi untuk membasuh baju. Ala, buatlah apa-apa kerja di rumah pun, isteri pasti suka.

5. Mohon pada suami jangan bawa masalah kerja ke rumah. Rumah adalah tempat berehat. Ceriakan isteri. Biar dia gembira dengan kepulangan suami. Sentiasa bergurau dengan isteri, buat lawak walaupun punchline hampeh.

6. Berilah isteri rehat seminggu sekali. Bagi isteri off day untuk sehari. Bawa dan belanja isteri makan di luar. Tanyalah selera isteri.

Sebenarnya banyak cara seorang suami boleh membahagiakan isterinya. Hargailah pasangan ketika mereka masih ada. Kita berkahwin untuk bahagia, bukannya untuk menderita.

Kena bijak menangani tekanan.


“Kalau Nak Saya Boleh Masakkan” Mengidam Mi Rebus, Fasha Sandha Kongsi Arwah Abam Bocey Sempat Tunaikan Permintaannya!

Berita kepulangan Abam Bocey atau nama sebenarnya Syed Umar Mokhtar bin Syed Mohd Redzuan ke Rahmatullah awal pagi tadi benar-benar mengejutkan ramai pihak.

Rata-rata meluahkan rasa sedih baik peminat mahupun selebriti seakan-akan tidak percaya dengan berita tersebut. Namun, ajal maut semuanya di tangan Tuan. Tiada siapa yang mampu menolaknya.

Sebentar tadi, pelakon terkenal Fasha Sandha berkongsi kesedihan dengan berita tersebut. Pelakon yang sedang hamil memberitahu arwah sebelum ini pernah memasakkannya mi rebus kerana dia mengidamkan makanan tersebut.

Allahuakbar,
Sayu dengar perkhabaran pagi ni. Abam oh Abam insan mulia, sudi masakkan untuk kak pada tanggal 26 Jan sebab kak teringin mee ,lepas 2 minggu, Abam dah pi tinggalkan semua.

Kak janji, selagi Allah izinkan, selagi kak mampu, kak akan jenguk Hamzah selalu…. Allahuakbar.

Jom semua followers kesayanganku, Mohon sedekahkan AlFatihah buat insan baik bernama SYED UMAR MOKHTAR ATAU ABAM BOCEY. Semoga Arwah ditempatkan dikalangan orang2 yang beriman. Amin…


Isu Rumah Tangga Selebriti Lain, Edika Yusof : “Bila Saya Pun Terkena Tempias Sekali, Saya Jadi Takut”

Seminggu dua ini kembali kecoh tentang kemelut rumah tangga pasangan selebriti pengarah Syamsul Yusof dan Puteri Sarah Liyana apabila Syamsul membuat pengumuman bahawa dia telah selamat mendirikan rumah tangga bersama isteri keduanya, Ira Kaza.

Turut terpalit dalam isu ini, nama Pelakon Edika Yusof menjadi bualan orang meskipun netizen memuji kesetiaan Edika terhadap isterinya yang lumpuh, namun pelakon berusia 55 tahun itu tidak selesa apabila namanya terkait dengan isu rumah tangga.

“Bila isu melibatkan rumah tangga selebriti menjadi bualan hangat, nama saya mesti turut disebut-sebut. Bila saya pun terkena tempias sekali, saya jadi takut.

“Kadang-kadang bila saya berjalan dengan saudara perempuan, nanti orang ingat ‘Edika dengan siapa tu’… saya pula kena berjaga-jaga.

“Bukan risau fasal netizen tapi nanti sampai ke isteri saya, orang mengadu kata nampak saya dengan perempuan lain. Benda itu menjadi menyusahkan saya lagi.

“Macam sekarang tengah isu viral ini, saya nak ke mana-mana atau keluar pun kena dengan lelaki,” kata Edika kepada Gempak dalam satu sidang media.

Hanya ingin lakukan yang terbaik buat keluarganya, Edika bagaimanapun berharap kebaikan itu boleh menjadi contoh untuk orang lain.

“Kita bukan malaikat, kita hanya manusia biasa yang buat yang terbaik… bukan untuk orang lain tapi untuk keluarga kita. Tapi kalau kebaikan itu boleh mencontohi orang luar, saya rasa baguslah,” ujarnya lagi.


Ibu Yang Kepenatan, Walau Tak Mengadu Tapi Nampak Perubahan Sikapnya!

Sayangkan isteri pasti seorang suami akan lebih prihatin terhadap bebanan tugas harian yang digalas oleh isterinya.

Lantaran itu, suami akan cuba untuk lakukan tugas mengurus  rumah tangga secara  bersama-sama bagi meringankan bebanan yang ditanggung.

Namun andai suami buat tak kisah,  akan terlihat beberapa perubahan sikap pada isteri yang menunjukkan bahawa tahap bebanan sudah tidak tertanggung lagi.

Nak tahu lanjut, ikuti perkongsian ini.

Berat mata melihat, berat lagi bahu memikul

Penat seorang ibu ni tak boleh di ukur pada titisan air peluh sebab mereka bukan penat bekerja guna stamina, tapi mereka penat guna emosi dan mental.

Ini 6 tanda tanda ibu yang kepenatan :

1. Muka yang dulunya ayu dan sentiasa berhias sekarang dah jadi lesu dan kusam.

2. Ibu yang lembut selembut lembutnya boleh berubah jadi bengkeng sebab penat. Anak nak berkepit pun boleh kena tengking.

3. Otak wanita patut boleh proses maklumat 10 kali lebih cepat dari lelaki, tapi bila dah terlalu penat mula la jadi cuai dan pelupa.

4. Bila tenaga dah kering, self control jadi lemah. Mula jadi impulsif dan bertindak ikut kata hati. Sikit trigger dari anak je dia boleh menjerit dan tengking.

5. Bila tak ada yang memahami, senang la si ibu menangis seorang diri.

6. Bukan dengan anak je, dengan suami pun tak boleh silap cakap sikit. Boleh jadi punca bergaduh.

Kita tak akan faham apa yang mereka rasa sebab kita tak berada di tempat mereka.

Kita ni lelaki dalam mata terbuka pun masih boleh lagi berehat. Tapi wanita selagi mata tak tertutup selagi itu dia tak rasa rehat.

Sebab itu waktu tidur seorang ibu ni sangat penting.

Kena pastikan isteri kita ni dapat tidur sekurangnya 8 jam sehari supaya mereka dapat reset balik meter emosi dan mental mereka.

Bila cukup je tidur isteri kita ni percayalah isteri kita akan jadi orang yang paling lembut dan paling ayu yang kita pernah lihat.

Wallahu A’lam,


Bila Anak Kurang Pandai, Ingatlah. Jangan Membanding Beza, Beri Semangat & Sokonglah Dia Anak Kita. Deep Pesanan Guru Ni!

Sebagai ibu bapa, kita kadang kala terlepas pandang terhadap anak-anak. Terutama dalam memberi tumpuan sehinggakan tanpa sedar ada yang membeza-bezakan salah satu anak kita dengan anak yang lain atau dengan anak orang lain.

Walaupun mungkin anak-anak tidak menunjukkan reaksi namun kita tidak tahu mungkin dia menyimpan perasaan atau menyembunyikan rasa. Lebih kronik andai si anak ini bersikap pendendam.

Pilih kasih bukan sahaja berlaku di kalangan anak-anak, kadang-kala hubungan adik beradik, saudara, rakan atau sesiapa sahaja juga boleh berlakunya ‘amalan’ membeza-bezakan ini.

~ Bila anak kurang pandai belajar ~

Anak-anak kita, bukan semuanya sama. Ada yang cepat belajar, ada yang sebaliknya. Kalau semua anak-anak kita bijak, itu bonus. Alhamdulillah.

Cuma bila ada yang agak lambat dalam belajar, duduk kelas hujung, jangan pula kita membanding beza dengan anak kita yang lain.

Jangan bandingkan dengan yang lebih bijak dan cekap dalam pembelajaran. Sangat penting sebenar memberi semangat dan dorongan, bukan tekanan.

Anak-anak, walau masih kecil tapi mereka memerhati. Asyik si adik sering dipuji, asyik kejayaan kakak sering diulang, asyik kehebatan abang sering dijulang.

Dia mesti rasa kecil hati dan rendah diri. Betapa dia pun mahu dipuji, betapa dia pun mahu disanjung. Tapi apakan daya, dia sedikit lambat dalam belajar. Bukan dia hendak begitu, tapi dah memang begitu Allah letak dia.

Anak-anak ini, pasti ada kelebihan lain pula. Pasti ada, cuma mungkin kelebihan dia kurang menonjol dimata kita. Kalau jumpa kelebihan itu, cepat-cepat sokong. Cepat-cepat puji, pasti dia tersenyum riang.

Mungkin dia pandai menjada adiknya. Mungkin kemahiran dia mengemas rumah. Mungkin juga handal memasak. Atau mungkin dia jenis yang ringan tulang suka bantu kerja di rumah.

Kita orang tua kena pandai perhati reaksi dan emosi anak. Jangan disebabkan kata-kata kita yang sering membanding beza membuat mereka rasa rendah diri. Membuat mereka makan hati dalam diam.

Aku biasa mengajar kelas hujung. Kelas murid paling lambat dan perlahan. Kalau kena cara motivasi, kalau kena cara menaikkan semangat, mereka mampu sebenarnya.

Mampu berjaya walau agak lambat. Walau mereka perlu usaha berlipat kali ganda lebih banyak. Usaha lebih dari murid biasa.

Tugas kita, ibubapa dan guru ialah memotivasikan mereka. Biar mereka rasa kita sentiasa ada di setiap jatuh bangun mereka.

Aku secara peribadi pernah mendorong beberapa murid yang dapat keputusan E pada awal peperiksaan, akhirnya mendapat A di dalam peperiksaan sebenar dalam beberapa bulan sahaja. Tanpa tuisyen, tanpa bantuan luar.

Tapi usaha murid-murid itu memang 3-4 kali ganda lebih pada murid biasa. Kenapa mereka berusaha lebih? Kerana ada orang sentiasa memberi mereka semangat dan dorongan.

Berapa banyak kisah-kisah orang berjaya yang dulunya pernah gagal. Pernah mendapat tempat tercorot dalam kelas terakhir.

Malah ada yang dulunya tidak pandai membaca walau dah di tahun 5, tapi kini bergelar Dr PhD. Pasti ada motivasi hebat disebalik kejayaan mereka.

Bila anak kurang pandai, ingatlah. Jangan membanding beza. Beri semangat, sokonglah dia. Anak kita, biar kita menjadi pencetus motivasi hebat itu.


Begini Caranya Menjadi Isteri Idaman Suami. 18 Perkara Kena Tahu Barulah Rumahtangga Sentiasa Bahagia

Menjadi isteri terbaik buat suami bukannya sesuatu yang mudah. Serba serbi kena menjaga kesantunan diri agar semua sentiasa rasa sayang dan tenteram apabila berada di samping isteri. Nak tahu bagaimana nak jadi isteri idaman suami. Ikuti 18 cara ini supaya suami makin sayang.

1. Akur pada suami
Sentiasa jujur, ikhlas dan taat pada suami.

2. Berkelakuan baik terhadap suami
Jangan menyakiti hati suami dengan tingkah laku, bahasa ataupun tindakan. Sebaliknya, menjadi isteri yang ‘melegakan’ setiap kali suami pulang ke rumah. Jangan sampai suami menderita makan hati dalam diam. Sifat yang harus dielak ialah berleter dan bermasam muka. Jangan menyakiti hati suami dengan tingkah laku, bahasa ataupun tindakan. Sebaliknya, menjadi isteri yang ‘melegakan’ setiap kali suami pulang ke rumah. Jangan sampai suami menderita makan hati dalam diam. Sifat yang harus dielak ialah berleter dan bermasam muka.

3. Jangan bebankan suami
Ada isteri terlalu ‘demand’, meminta itu dan ini sehingga suami pening kepala untuk memenuhi kehendak dan impian isteri. Jangan sampai suami terpaksa menerima rasuah atau salah guna kuasa semata-mata ingin memenuhi permintaan isteri.

4. Sentiasa bersolek untuk suami
Ramai isteri tidak suka bersolek di rumah malah ada yang kelihatan selekeh. Ada isteri yang merasakan mereka sudah tua dan tidak perlu bersolek hatta mengenakan sedikit gincu untuk kelihatan cantik di mata suami. Sedangkan menjadi fitrah lelaki sukakan kecantikan terutama melihat seorang wanita yang menawan. Walaupun suami tidak pernah bersungut tetapi hakikatnya mereka suka melihat jika isteri bersolek seadanya agar sentiasa kelihatan manis dan menarik. Sebolehnya, ubah imej mengikut citarasa suami.

5. Jangan suka sanggah dan menolak permintaan suami
Jangan biar malaikat melaknat isteri yang menderhaka atau sering menyanggah cakap suami.

6. Sentiasa mengingatkan dan berpesan pada suami
Ingatkan suami dan berpesan dalam apa jua perkara.

7. Perlu ada rasa takut dan hormat pada suami
Ia dapat elak daripada buat perkara tidak baik.

8. Jangan membelakangkan suami
Mesti minta izin suami terlebih dahulu walaupun tahu suami tidak marah. Ia sebagai cara menghormati suami. Biarpun perkara kecil, setiap isteri perlu menjaga hati suami.

9. Jaga harta suami
Ia adalah amanah kepada setiap isteri dan jangan sesekali menyalah guna ataupun menggunakannya untuk kepentingan sendiri.

10. Isteri kena minta maaf segera jika buat salah / menderhaka pada suami
Jadikan ia amalan biasa dan jangan sesekali lengahkan, buat tidak tahu ataupun tunggu Hari Raya untuk minta maaf. Sesungguhnya isteri sebegini sentiasa dilaknat para malaikat.

11. Solat bersama suami
Jangan hanya tunggu apabila ada masalah, sebaliknya jadikan ia amalan harian untuk merapatkan hubungan dan mengelakkan menderhaka kepada suami.

12. Jangan perkecilkan pemberian suami biarpun tidak seberapa
Sebaliknya kena berterima kasih dan hormati diri nya sebagai suami terutama bagi isteri yang berkedudukan dan berkerjaya tinggi.

13. Perlu bermuka manis dan senyum pada suami
Isteri sedemikian akan dimuliakan di akhirat.

14. Pandang muka suami bila bercakap
Lihat dan tenung dengan penuh kasih sayang. Ia lebih dekat di hati. Bukan bercakap membelakangkan atau sambil buat kerja.

15. Jangan bawa virus barah (pergaduhan) dalam rumah tangga
Jangan biar suami berubah hati dan mencari wanita lain. Awas! punca suami kahwin lain ialah kerana ada benda yang tidak ada pada isteri.

16. Jangan terlalu kongkong suami
Beri kebebasan dengan batasan yang wajar. Jangan kerana terlalu prasangka sampai asyik telefon bertanya suami di mana, sentiasa bertekak, check telefon suami hingga suami tiada privasi.

17. Urut badan suami selepas balik kerja
Walaupun penat tetapi satu-satunya cara memikat suami ialah dengan memberi sentuhan pada suami.

18. Jaga makan minum suami
Guna ayat-ayat al-Quran dan bukannya bomoh untuk menambat hati suami. Ingatlah doa adalah lebih mujarab. Hulurkan segelas air setiap kali suami pulang dari kerja.

Sumber: pakarsuamisteri.blogspot.my


Kenapa Ujian RTK-AG Kejap Negatif, Kejap Positif. Ini Penjelasan Doktor

Kenapa ujian RTK-AG kejap negatif, kejap positif. Mana satu keputusan yang betul ni? Kebelakangan ini ramai yang mengadu kit ujian antigen (RTK-AG) yang mereka buat tidak memberikan keputusan yang tepat.

“Haritu buat ujian RTK negatif, tapi hari ni buat PCR positif pulak. Eh, main tipu nampak!”

Sudahlah kita berdebar menunggu keputusan ujian kendiri disebabkan kontak rapat atau tiba-tiba bergejala, tetapi bila buat keputusan macam tak meyakinkan. Mulakan terfikir sama ada kita yang salah buat ujian atau kit ujian antigen dah ‘pening’.

Memandangkan varian Omicron semakin mengganas dan kes Covid-19 juga semakin meningkat ke angka yang membimbangkan, jadi eloklah kiranya kita memahami betul-betul kaedah sebenar untuk melakukan ujian kendiri.

Penjelasan daripada Dr Izzar Anwari di laman Instagramnya wajar diberikan liputan kepada masyarakat supaya masing-masing lebih memahami bagaimana keputusan ujian kendiri dapat memberikan keputusan yang tepat.

Mula2 kita kena faham bahawa ujian kendiri COVID-19 juga adalah ujian antigen (RTK-AG). Ada dua faktor penting dalam memberi keputusan ujian kendiri yang tepat iaitu HARI UJIAN DIBUAT dan VIRAL LOAD

Self-test ni bergantung kepada tempoh jangkitan semasa sampel diambil dan mempunyai sensitiviti yang ‘sederhana ke tinggi’ semasa viral load tu tinggi.

Maksudnya, waktu terbaik untuk membuat ujian kendiri adalah semasa VIRAL LOAD orang tu TINGGI. Kalau viral load tak cukup tinggi, ujian kendiri tu tak dapat mengesan pun C-19 dan akan menunjukkan keputusan negatif walaupun orang tu sebenarnya positif.

Jadi, macam mana kita nak tahu bila VIRAL LOAD kita ni tinggi? Bila kita dijangkiti dengan C-19, viral load dalam badan akan bertambah dan memuncak dari 3 ke 5 hari selepas hari terdedah dengan orang positif. Tempoh 3-5 hari inilah waktu yang paling sesuai nak buat ujian kendiri.

Namun, selalunya kita mana nak tau siapa kita jumpa tu positif C-19 ke tak kan. Camna nak kira hari ke 3-5 pulak? Sebenarnya sewaktu VIRAL LOAD tu tinggi dalam badan, ia juga dipanggil sebagai ‘INFECTIOUS PERIOD’ dan kita akan mula BERGEJALA semasa tu. Sebab tu kita digalakkan membuat ujian kendiri semasa bergejala. Semasa Infectious Period ini juga kadar jangkitan adalah tinggi.

Kalau kita pernah berjumpa dengan orang positif C-19, buatlah ujian kendiri pada hari ke 3-5 lepas jumpa dia. Dan kalau kita tiba2 bergejala, pun buatlah ujian kendiri.

Dalam kes mula2 buat ujian kendiri dapat keputusan negatif, lepas tu buat ujian PCR positif pula ini kerana kebolehan ujian PCR mengesan C-19 adalah lebih tinggi. PCR tak perlu viral load yang tinggi untuk pengesanan. Sebab tu ujian PCR mahal. Cuma mengambil masa untuk dapat keputusan. Ujian kendiri ni murah, boleh buat sendiri n 15 minit dah dapat keputusan.

Kesimpulannya, untuk ujian kendiri C-19 (RTK-Ag) :
* Buat ujian 3-5 hari selepas bertemu kes positif C-19 yang kita tahu. Bukan buat terus lepas jumpa. Isolasikan diri dahulu.
* Buat ujian apabila bergejala
* Buat ujian menggunakan kit yang DIPERAKUI MDA dan ikut arahan penggunaan dengan betul.

WEBINAR SAYANG ANAK KETAT-KETAT

Sertai Webinar Keibubapaan PERCUMA tahun ini secara virtual. Pastikan setiap ibu bapa join webinar ini kerana anda bukan sahaja dapat belajar pelbagai ilmu keibubapaan daripada speaker-speaker jemputan tetapi juga berpeluang menang hadiah cabutan bertuah.

Webinar ini menjemput speaker-speaker hebat dalam bidang keibubapaan termasuk Prof Madya Dr Nik Salida, Ibu Rose, Dr Ahmad Rostam, Puan Maryam Jamadi dan Puan Azlina Roszly. Mereka akan membincangkan pelbagai topik berkenaan perkembangan anak, menjadi ibu bapa hebat, tip mendidik anak dan bermacam lagi.


Rutin Detoks Untuk Awet Muda, Ibu Bukan Tumpu Pada Diet Saja. Tapi Ada 4 Lagi Perkara Lain!

Detoksifikasi contohnya, dapat membersihkan tubuh dari racun yang terkumpul. Racun dalam tubuh inilah menjadi punca pelbagai jenis penyakit. Tubuh yang bebas dari racun yang terkumpul membuat kulit lebih sihat dan kelihatan awet muda. Detoks juga membuat seseorang itu mampu meningkatkan kualiti hidup mereka tanpa bergantung kepada ubat-ubatan.

JENIS DETOKS

Diet dan Detoks

Makanan yang dimakan adalah pertahanan pertama tubuh badan kita daripada serangan toksin. Dengan mengawal pengambilan makanan (apa yang masuk ke dalam mulut), anda dapat mengelakkan sejumlah besar toksin yang masuk ke dalam badan.

Terdapat 10 jenis makanan yang boleh membantu dalam proses Diet Detoks iaitu epal, avokado, articok, ubi bit, bawang putih, buah kiwi, buah prun, rumpai laut, selada air dan sayuran dari keluarga kubus seperti brokoli, kubis bunga, kubis bulat, tauge Brussels dan seumpamanya.

Senaman dan Detoks

Kebanyakan orang menganggap senaman adalah salah satu cara untuk menguatkan otot di samping mengurangkan berat kolesterol di dalam badan. Namun, tidak ramai yang sedari bahawa senaman dapat menguatkan sistem detoksifikasi dan membuang toksin dalam badan.

Dua kategori senaman yang boleh membantu mengurangkan toksin dalam badan adalah latihan aerobik seperti berlari, berjalan, berenang dan sukan lain. Kategori kedua adalah senaman ketimuran, khususnya seperti yoga.

Detoks Luaran

Proses detoksifikasi bukan hanya daripada dalaman sahaja tetapi boleh juga dilakukan dari luar. Walaupun proses detoks secara dalaman seperti diet, senaman dan pemakanan amat penting tetapi apa yang berlaku pada tubuh secara luaran juga memainkan peranan penting.

Menggosok badan, skrub, urutan dan juga rawatan yang menggunakan kaedah pemanasan seperti sauna adalah cara terbaik untuk digunakan bagi mengeluarkan toksin yang terkumpul di dalam badan.

Aromaterapi

Aroma atau bauan amat penting dalam fungsi kesihatan badan. Kajian mendapati bahawa wangian aroma membantu meningkatkan tenaga, menajamkan pemikiran, meningkatkan libido dan menguatkan minda. Terdapat lebih kurang 400,000 jenis bauan aromaterapi yang boleh digunakan untuk mendapatkan respons atau reaksi tubuh. Salah satu yang paling berkesan adalah penggunaan minyak pati aromaterapi.

Dalam proses detoks, minyak pati aromaterapi digunakan untuk mengatasi simptom toksik di dalam tubuh badan. Caranya, ia boleh digunakan sebagai bauan aromaterapi di rumah atau sebagai minyak pati untuk urutan serta mandian.

Antara bauan aromaterapi yang bagus untuk detoks adalah angelica, lada hitam, cypress, bunga adas (fennel), geranium, limau gedang, juniper, lemon, mandarin dan nilam.

Suplemen

Sesetengah herba, vitamin dan beberapa jenis suplemen boleh diambil untuk membantu meningkatkan khasiat dan fungsi makanan-makanan yang dimakan dengan lebih berkesan dalam proses detoks.

Terdapat banyak jenis suplemen yang boleh membantu dalam proses detoks dan enam daripadanya adalah seperti chlorella, dandelion, milk thistle, multivitamin, probiotik dan psyllium husks.


Wanita Ni Buat Sendiri Scrub & Masker, Modal Tak Sampai Pun RM20!

Boleh dikatakan kita semua mahu kulit wajah yang licin, lembut dan glowing. Oleh itu, apa kata jom  kita buat scrub dan masker sendiri yang lebih natural dan yang penting jimat kos. Hasilnya pula memang luar biasa.

Andai masih tidak tahu ramuan yang diperlukan untuk menghasilkannya, diharapkan dengan perkongsian daripada wanita ini yang dikenali sebagai Dinda Lara Adam di laman sosial dapat membantu. Jom semak perkongsiannya.

CANTIK & MUDAH. MODAL TAK SAMPAI RM20.

Buat sendiri dirumah.Cantik la puas2.

BLACKHEAD
-1 sudu besar madu
-1 sudu kecil baking soda
-1 sudu kecil garam
(pakai selama 10min)

WHITEHEAD
-1 sudu besar madu
-1 sudu kecil jus lemon
-1 sudu kecil baking soda
(Pakai selama 10-15min)

COFFEE SCRUB
-1 sudu besar serbuk kopi
-1 sudu kecil jus lemon
-1 sudu kecil madu
(Pakai selama 20-25min)

GLOWING SKIN
-1 sudu besar plain yogurt
-1 sudu kecil jus lemon
-1 sudu kecil madu
-1 sudu kecil serbuk kunyit
(Pakai selama 30-45min)

*sesuai untuk semua Jenis kulit.jika anda mempunyai kulit yang sensitive @jerawat bernanah,mgkn agak pedih sedikit kerana bahan2 ni membuang segala toksik di muka.Jika terlalu pedih ckup pakai selama 5-10min sahaja.

Boleh dilakukan seminggu sekali@2x ye. Selamat mencuba


Cuba Jamu Homemade Wanita Ni, Bukan Hanya Angin Keluar Tapi Berjaya Turunkan Berat Badan!

Amalan makan jamu memang amat disarankan oleh nenek-nenek kita pada zaman dahulu. Namun membiasakannya dengan masyarakat kita hari ini agak sukar dilakukan oleh wanita zaman sekarang.

Boleh dikatakan amalan makan jamu hanya diamalkan oleh wanita selepas bersalin sahaja, kemudiannya  selepas habis satu botol, mereka tidak kembali mengambilnya.

Hal ini salah sama sekali kerana wanita amat memerlukan jamu untuk menjaga kecantikan dalaman wanita, lebih-lebih lagi membuang angin yang tersekat dalam badan.

Bukan hal itu sahaja bahkan kandungan sesetengah jamu juga besar manfaatnya terutama untuk kecantikkan tubuh dan kekuatan dalaman wanita. Jamu homemade yang dihasilkan sendiri oleh wanita bernama Suziana Sz ini memang mengancam!

Penggunan halba sebagai bahan utama dalam jamu yang dihasilkannya bukan hanya baik untuk tubuh bahkan khasiat halba itu sendiri, baik untuk merawat pelbagai penyakit dalaman wanita.

Malah halba juga digunakan sebagai bahan pemulih rahim, menguatkan fungsi dan menyuburkan rahim.

Paling penting kata Suziana, jamu homemade yang dihasilkannya sendiri ini mampu menurunkan berat badannya. Wow hebat! Jadi tak salah kalau kita  cuba buat jamu sendiri berasaskan halba, seperti yang disarankan oleh wanita ini. Jom cuba.

Hai semua, oleh kerana ramai pulak tegur saya nampak dah kurus sikit, saya share lah petua. Padahal saya baru je try jamu homemade ni, angin
keluar berebut-rebut.. Bagi yang rajin boleh cuba ye.

Bahan-bahan:
7 sb halba
7 inci halia
7 ulas bawang putih
1 1/2 sb lada hitam

Caranya:
1. Sangai (masak tanpa minyak) halba dan lada hitam.

2. Tumbuk halia dan bawang putih.

3. Kemudian kisar kering semua bahan dan gentelkan menjadi bulat-bulat. Tambahkan sedikit air. Simpan di dalam peti ais.

Saya makan 1 biji pagi, 1 biji malam sebab besar, nak lebih pun boleh. Telan guna air je sebab jamu ni lembut.

Ekstra Info

– merangsang penghasilan hormon estrogen
– mencuci perut dan darah kotor
– menguatkan fungsi jantung
– merawat sembelit dan buasir
– mengetat dan meremajakan rahim
– membantu kecerdasan tumbesaran kanak-kanak
– memperbanyakkan susu ibu
– mengaktifkan kelenjar susu ibu
– menjaga, memulih dan menambah tenaga seksual lelaki dan & wanita

Selamat mencuba!

Kredit : Suziana SZ


Sayu Tengok Mak Bertongkat Melawat Di Penjara, Fuad Rahman Nekad Berubah!

Sejak Gegar Vaganza musim kesembilan (GV9) bermula, banyak kisah-kisah peserta yang merupakan dalam kalangan selebriti kita dengar. Terutamanya bila lagu yang terpilih untuk mereka nyanyikan ada kaitan dengan diri mereka.

Minggu lalu, salah seorang peserta GV9 iaitu Fuad Rahman sebak dan gagal menahan air mata ketika menyampaikan lagu berjudul Layang-Layang Terputus Talinya. Penyanyi asal dari Singapura ini mengakui begitu beremosi akibat terkenangkan kisah silamnya tiga kali dipenjara akibat penyalahgunaan dadah.

Baginya, lagu nyanyian asal Alleycat tersebut benar-benar mengembalikan ingatannya terhadap kenangan diziarahi ibunya, CVi Marjuna Basri yang berusia 81 tahun dalam keadaan bertongkat ketika berada dalam tahanan di penjara.

Dari situlah dia insaf dan membuat keputusan untuk berubah dan keluar daripada dunia gelap yang dilalui selama ini.

“Kali terakhir saya dijatuhi hukuman tujuh tahun tiga bulan dengan enam kali sebatan. Sebelum itu pernah kena tiga kali sebatan masa kali pertama dipenjara disebabkan kesalahan sama..

“Masa itu mak saya datang melawat ke dalam, sebelum ini tak boleh melawat, hanya dapat tengok gambar saja, bila waktu itu dapat tengok muka mak saya, hati saya mula terdetik.

“Mak saya pun dah 81 tahun, dia datang dengan bertongkat. Terfikir juga kenapa mak datang dalam keadaan begitu. Saya takut apa-apa jadi dekat mak sebab saya tiada di rumah dan itu buat saya sedih.

“Dari situ, saya cakap pada diri saya, sudah tiba masanya untuk berubah dan kena keluar dari zon gelap itu,” katanya.

Pada masa sama, Fuad atau nama sebenarnya Mohamed Fuad Abdul Rahman, 43, memberitahu, kehidupannya kini berubah menjadi lebih baik selepas dia perlahan-lahan menjaga hubungan dengan Tuhan.

“Saya solat, macam mana ada masalah pun tetap cuba untuk tidak tinggal solat.

“Benda tu (solat) buat saya lupa kenangan-kenangan dan cerita lama itu,” katanya.

Terdahulu, tiada sebarang penyingkiran peserta pada konsert minggu keempat yang berlangsung malam tadi dan menyaksikan Fuad berada di kedudukan kelapan dengan markah 65 peratus.


Patutlah Ramai Tempah, Hanya RM75 Sahaja Naik Train Dari Kl Sentral Terus Ke Hatyai, Seat Dah Makin Kurang!

Percutian bersama keluarga adalah momen yang sangat indah. Saat inilah hubungan akan menjadi lebih rapat apabila dapat berkongsi saat manis ketika pergi bercuti.

Bagi yang bercadang bercuti sempena Hari Malaysia 16 September 2022 ini apa kata bercuti dengan mengunakan perkhidmatan keretapi.

Khabar gembira buat yang ingin bercuti sempena cuti umum 16 September 2022 ni. KTMB telah menawarkan perkhidmatan keretapi khas terus dari stesen KL Sentral ke Hatyai pada harga bermula RM75 sahaja untuk perjalanan sehala.

Dalam pada itu, kepada penumpang yang ingin merasai pengalaman perjalanan menaiki tren khas ini dari stesen Padang Besar ke KL Sentral, anda juga boleh mendapatkan tiket dari Padang Besar ke KL Sentral.

UPDATE TERKINI: TINGGAL 65 LAGI!

Masih berbaki 65 seat untuk Superior Seating Coach. Apa lagi, jangan lepaskan peluang untuk merasai percutian istimewa ini. Hanya RM75 sahaja!


Ini Caranya Untuk Lajukan Kembali Kipas. Cukup Mudah Dan Tak Perlu Buang Duit Beli Yang Baru.

Kadang-kadang kipas siling di rumah kita menjadi semakin perlahan selepas diguna beberapa tahun walaupun kelajuannya dilaras pada tahap maksimum. Ini berlaku disebabkan kapasitor yang terdapat pada motor kipas tersebut.

Nilai Farad pada kapasitor tersebut telah berkurangan dan ini menyebabkan kelajuan kipas semakin berkurangan.

Untuk membaiki kipas yang menjadi semakin perlahan itu, hanya gantikan sahaja kapasitor ini dengan yang baru. Anda boleh cuba cara yang dikongsikan oleh Md Helmee Abu menerusi laman fecebooknya.

1. Perhatikan bahagian bawah kipas tersebut, ada 2 bahagian :- ring dan cover sensor

2. Tanggalkan ring pada kipas tersebut dengan memusing ke arah “open” dan tanggalkan.

3. Buka bahagian sensor, ada 3 skru (buka pakai Phillips screwdriver)

4. Tanggalkan 2 wayar soket.

5. Tanggalkan board kipas dengan menolak clip pada board.

6. Alat yang diperlukan a) soldering iron b) solder wire c) kapasitor.

7. Desolder kapasitor lama (bahagian bawah board)

8. Tanggalkan kapasitor lama.

9. Masukkan kapasitor baru.

10. Solder semula kaki kapasitor baru dan patahkan bila selesai. (kaki yang berlebihan)

11. Board yang telah siap diganti kapasitor.

12. Pasang semula board pada kipas. (Sambung semula soket wayar)

13. Switch on kipas dan semoga berjaya.

Tip tambahan:

• Jangan lupa ikat semula skru cover sensor.

• Kapasitor boleh dibeli di kedai letrik


Demam Anak Masih Tak Kebah-Kebah, Rupanya Ubat Simpan Lama. Ikuti Peringatan Dr Ini.

Apabila anak demam, ibu ayah memang risau. Walaupun anak kecil atau sudah sekolah rendah, kita tetap risau. Apabila anak demam, ia bermakna badan anak, sedang melawan bakteria yang menyerang badannya.

Oleh itu, sebab itu, demam jangan dibiarkan berlarutan lebih tiga hari, jika lebih mesti ada sesuatu yang kena ambil peduli sama ada pergi berjumpa doktor untuk membuat tindakan susulan sama ada check darah dan sebagainya. Selain, berjumpa doktor, kita perlu juga semak sama ada ubat demam masih dalam keadaan baik.

Sebagimana peringatan Dr ini yang memberi nasihat bahawa ada segelintir ibu bapa tidak menyedari bahawa ubat demam yang disimpan sudah terlalu lama sehingga membuatkan ia tidak berkesan kepada anak. Akibatnya demam anak tidak kebah. Menerusi facebook, Ahmad Luqman Bukhari menjelaskan sebab ia berlaku.

IKUTI PERKONGSIAN INI.

Siapa kat sini yang tak tahu bahaya sebenarnya kalau kita simpan ubat demam paracetamol tu lama sangat kat dalam peti sejuk?

Dulu saya selalu rasa pelik. Kenapalah ramai mak ayah yang bawak anak jumpa kami beritahu demam panas si kecil tu tak kebah padahal dah suapkan ubat demam masa kat rumah.

Rupa-rupanya anak tu dah diberikan ubat demam yang tersimpan lama kat dalam peti sejuk. Kemungkinan besar ubat tu dah pun rosak dan tak berkesan!

Patutlah budak tu asyik merengek je, badan panas suhu tak turun-turun.

UBAT DEMAM yANG TELAH DIBUKA TAK BOLEH SIMPAN LAMA

Ubat demam tu asalnya masa dibotolkan kat kilang ubat, ianya dah terisi dengan clean air. Ada jugak yang diisi dengan nitrogen. Cecair ubat tu pulak dah dicampur siap-siap preservatives sebab nak cegah pembiakan bakteria dalam ubat tu.

Cuma masa kita bukak penutup botol ubat demam tu, clean air tadi tu akan terkeluar lalu udara biasa mula masuk ke dalam. Sebab tu tak bagus simpan ubat demam yang dah dibuka lama-lama sebab udara biasa tu mengandungi bakteria dan kulat.

SIMPAN UBAT TERLALU LAMA DALAM PETI AIS.

Lagi satu kesilapan kita biasanya kita pergi pulak letak ubat demam tadi tu simpan berbulan-bulan lama kat dalam peti sejuk. Padahal suhu yang rendah dalam peti sejuk tu akan buatkan proses kondensasi berlaku kat dalam botol ubat tu.

Kalau tak percaya, nanti bukaklah bahagian dalam penutup botol dan boleh nampak wap air berkumpul kat situ. Wap air tu tak ada bahan pengawet. Bakteria dan kuman senang sangat nak membiak bila wap air tu bercampur dengan ubat.

Elok-elok kita ingat ubat demam tu tahan lama kat dalam peti sejuk, rupa-rupanya kita yang jadi punca bakteria membiak sampai rosakkan ubat. Lepas tu kita jugaklah yang duk suap ubat rosak tu kat anak dan pening kepala sebab demam si kecil tu tak kebah-kebah.

Aduh. Huhu.

BILA DAH GUNA, TAK PERLU SIMPAN.

Jadi nasihat saya, ubat demam kat rumah kita tu letak je kat tempat kering pada suhu bilik. Paling bagus tak payah simpan lagi dah bila anak dah sihat.

Tapi kalau nak simpan jugak, paling lama cukup 2 bulan buang je walaupun masih ada baki. Harapnya korang tak simpan dah ubat demam lama-lama kat dalam peti sejuk lepas tahu info ni ye.

Tolong sebarkan ilmu yang sangat penting ni pada mak ayah yang lain jugak. Kesian sangat kat anak-anak yang terpaksa menanggung demam panas sebab mak ayah dia tersilap berikan ubat demam yang dah rosak.

Mana yang baru follow FB saya ni pastikan set ‘See First’ siap-siap ye sebab selalunya kalau tak set ‘See First’ mesti akan tertinggal bila saya update artikel penting tentang info kesihatan anak kita.


Nubhan Ambil Tugas Jaga Anak Buah Selepas Kakak & Abang Ipar Positif Covid-19. Mohon Didoakan!

Dengan peningkatan jumlah pesakit Covid-19, saban hari semakin bertambah pula insan-insan yang kita kenali dan rapat menjadi mangsa wabak ini. Tentunya hal ini menjadi suatu perkhabaran yang membuatkan hati kita gusar, sebak dan berharap agar mereka itu segera sembuh. Sekali gus mengharapkan agar segera diangkat penyakit yang cukup digeruni ini dan agar kita dapat hidup seperti sedia kala.

Terbaharu, meninjau perkongsian daripada penyanyi Nubhan di akaun instagramnya,  rupanya kini dia mengambil tugas menjaga empat anak buahnya selepas kakak dan abang ipar disahkan positif Covid-19.

Nubhan berkata, dia berasa sebak melihat keadaan kakak dan abang iparnya yang terpaksa berjauhan dengan anak-anak mereka buat sementara waktu.

“Hari ini (dua hari lepas) kakak dan abang ipar saya disahkan positif Covid-19, namun hasil saringan yang dijalankan terhadap anak-anak mereka adalah negatif.

“Jadi saya akan menjaga mereka sementara ibu bapa mereka menjalani tempoh kuarantin di rumah. Doakan agar mereka semua selamat.

Baru Kehilangan Keluarga Akibat Covid-19

Menurut Nubhan lagi, bahawa abang iparnya baru saja kehilangan ibu serta adiknya akibat wabak Covid-19.

“Jadi bertimpa-timpa dugaan yang dihadapi keluarga kami hingga membuatkan saya berada sebak. Sama-sama kita doakan semoga famili saya dan kita semua dilindungi,” ujarnya dan memohon agar warganet turut mendoakan kesembuhan buat kakak dan abang iparnya.

Ahli Keluarga Lain Juga Dijangkiti

Menurut Nubhan, ketika ini bukan sahaja kakak dan abang iparnya disahkan positif, malah terdapat ahli keluarga lain turut dijangkiti wabak berkenaan.

“Jadi sebak bila tengok ahli keluarga dalam keadaan begini. Apabila sudah pulih nanti, saya akan bawa anak buah kembali bertemu ibu bapanya.

“Keluarga saya ada yang menderita kerana Covid-19. Ada yang di pusat kuarantin dan menjalani kuarantin sendiri.

“Ya Allah… bila Covid-19 ini nak berakhir… Sedih bila dengar berita-berita begini,” katanya.

Meninjau di ruangan komen, rata-rata ramai yang mendoakan agar segera sembuh dan ramai juga memuji tindakan Nubhan untuk menjaga anak-anak buahnya. Bahkan ramai juga yang tumpang sebak dan mengalirkan air mata melihat empat beradik terpaksa meninggalkan ibu dan ayah yang positf Covid-19 di rumah bersendirian.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Rupanya Dr Sheikh Muszaphar Hantar Anak Ke Playschool Seawal Usia 1 Tahun, Bikin Netizen Kagum.

Tidak dinafikkan perkongsiannya mengenai parenting sering mendapat perhatian wargamaya.

Terkini, angkasawan Negara, Datuk Dr. Sheikh Muszaphar Shukor mendedahkan bahawa anak-anaknya ke playschool seawal usia setahun.

Nyata beliau dan isterinya, Datin Dr Halina Mohd Yunos punya pendirian mengenai cara mendidik anak-anaknya.

Kata Dr. Sheikh Muszaphar Shukor apabila menghantar anak ke playschool banyak manfaat yang dipeolehi iaitu membina karektor. belajar bersosial, aktiviti bermain dan melatih untuk berdikari.

Video – Pergi ke Sekolah

“Kami siapkan anak mengikut peringkat.

0600 pagi : Bella & Tasha
0630 pagi : Eusoff & Emelia
0700 pagi : Adam & Nuh

Semua anak-anak kami mula pergi ke PlaySchool dari umur Satu tahun.
Ia membina karakter.
Mereka belajar cara bersosial
Belajar & Bermain di taska
Mereka menjadi berdikari

Dengan bersekolah sejak kecil lagi membuatkan mereka lebih berkeyakinan dan tidak takut kepada orang .
Tapi penat sikit sebab kena hantar sana sini untuk pendedahan mereka.”

Dalam pada itu warganet kagum melihat cara pasangan ini mendidik anak. Malah ada juga bertanya mengenai tip daripada beliau.

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara


“Kain Lampin Penyelamat, Bagus Adik Relak Je Tutup.” Kereta Bocor Masuk Air, Keluarga Tomok Dipuji Susah Senang Bersama!

Bahagia itu sederhana, tak perlu banyak duit atau pangkat yang tinggi semata-mata untuk bahagia. Yang penting dapat bersama dengan orang yang kita sayangi.  Kesenangan duit takkan kekal selamanya tapi kasih sayang kekeluargaan itu yang perlu diutamakan.

Melihatkan kebahagiaan keluarga kecil penyanyi Tomok ini membuatkan ramai yang kagum. Lebih-lebih pasangan ini memiliki anak-anak yang comel dan cerdik.

Tetapi perkongsian terbaru Tomok menerusi sebuah video di laman Instagram miliknya baru-baru ini cukup menyentuh hati.

Video tersebut memaparkan Tomok dan isteri serta anak-anaknya ketika menaiki kereta pertamanya miliknya iaitu Kancil. Dalam masa yang sama, Tomok turut berkongsi kenangan dahulu bersama keluarga dan pasangan.

alhamdulillah kereta dah siap

suka betul anak anak…sejuk katanya..haritu aircond rosak..tapi ending video agak menyeramkan buat ayah..aduh pening

Namun, menurut penyanyi berusia 37 tahun itu, sebelum ini kereta Kancil tersebut mengalami kerosakkan bahagian penghawa dingin tetapi sudah dibaiki. Malangnya selesai betulkan bahagian tersebut, lain pula yang berlaku.

Menjengah ke ruangan komen, rata-rata warganet memuji cara Tomok mendidik anak-anaknya. Selain itu ada juga yang berkongsi pengalaman mereka sendiri waktu kecil.


Rupanya Nak Siram Pokok Pun Ada Pantang Larang, Patutlah Tanam Tak Menjadi!

Ramai yang gemar berkebun. Tetapi tak tahu cara yang betul supaya tanaman kekal subur.

Sehubungan itu, ramai menggunakan pelbagai jenis baja komersial atau organik untuk memastikan pokok hidup merimbun.

Selain itu menerusi perkongsian Syamimah Ismail berkongsi cara siraman pada waktu tertentu agar tanaman subur.  Nyata waktu menyiram pokok rupanya ada pantang larang!

Ikuti perkongsian beliau.

Selalu dengar org kata, tanaman perlu disiram 2 kali sehari. Tapi, bilakah waktu terbaik utk siram ?

6 – 8 pagi.
Waktu terbaik siram. Siram sehingga air keluar dari bawah pasu.

11 – 3 petang.
Jangan siram waktu ini. Ini adalah waktu kemuncak atau paling panas.

5 – 6 ptg
Boleh siram. Tapi sikit2 sahaja. Sekadar lembap.

6 mlm ke atas.
Jangan siram time. Sebab mlm adalah waktu utk pokok berehat. Lagipun takut tanah yg terlalu lembap akan mengundang kulat dlm tanah & merosakkan akar.

Mengetahui waktu siram terbaik sangat penting supaya air di serap sepenuhnya oleh tanaman utk proses fotosintesis.

Sekian. Moga bermanfaat.

Sumber: Syamimah Ismail


Doktor Ni Bagi Cara Kawal Darah Tinggi Tanpa Makan Ubat. Boleh Cuba!

Andai ada sejarah kesihatan  ahli keluarga ada yang mengidap darah tinggi, sewajarnya langkah-langkah awal perlu diambil perhatian untuk elakkan daripada dihidap oleh keluarga yang lain.

Amalkan gaya hidup sihat umpamanya adalah yang terbaik. Pun begitu, andai telah disahkan ada tanda-tanda awal mengidap masalah darah tinggi inii dan tidak mahu terus bergantung pada ubat-ubat sepanjang hayat, ada caranya.

Hal ini telah dikongsikan oleh seorang doktor dan bolehlah diamalkan.Jom semak apa katanya.

10 LANGKAH KAWAL TEKANAN DARAH TINGGI TANPA UBAT

“Saya tak bagi dulu ubat darah tinggi, buat masa ni boleh kawal dengan cara makan dan lain-lain…”

Pernah tak doktor beritahu anda untuk kawal tekanan darah seperti ini. Tapi bagaimana?

Saya senaraikan 10 langkah yang boleh diikuti.

1. Kurangkan berat badan

Tekanan darah sering meningkat apabila peningkatan berat badan. Berat badan juga boleh menyebabkan gangguan pernafasan semasa anda tidur (tidur apnea), yang akan meningkatkan tekanan darah anda.

Berat badan adalah salah satu perubahan gaya hidup yang paling berkesan untuk mengawal tekanan darah. Kehilangan hanya 4 ke 5 kilogram dapat mengurangkan tekanan darah anda.

2. Bersenam dengan kerap

Aktiviti fizikal biasa sekurang-kurangnya 30 minit sepanjang hari dalam seminggu dapat mengurangkan tekanan darah anda dengan 4 hingga 9 milimeter merkuri (mm Hg). Perkara paling penting ialah konsisten kerana jika anda berhenti bersenam, tekanan darah anda boleh naik semula.

Sekiranya anda mempunyai sedikit tekanan darah tinggi (prehypertension), senaman boleh membantu anda mengelakkan hipertensi yang kronik. Sekiranya anda sudah mengalami hipertensi, aktiviti fizikal yang tetap boleh membawa tekanan darah anda ke tahap yang lebih selamat.

Jenis senaman terbaik untuk menurunkan tekanan darah termasuklah berjalan kaki, jogging, berbasikal, atau berenang.

3. Makan makanan yang sihat.

Makan diet yang kaya dengan bijirin, buah-buahan, sayur-sayuran dan lain-lain boleh menurunkan tekanan darah anda. Saya faham memang tidak mudah untuk mengubah tabiat makan anda, tetapi dengan melakukan tip-tip yang saya beri ini, anda boleh mengamalkan diet yang sihat:

* Simpan diari makanan. Menulis apa yang anda makan. Pantau apa yang anda makan, berapa banyak, bila dan mengapa.
* Pertimbangkan untuk meningkatkan kalium. Kalium (potassium) boleh mengurangkan kesan natrium (sodium) pada tekanan darah. Sumber kalium yang terbaik adalah makanan, seperti buah-buahan dan sayur-sayuran, dan bukan makanan tambahan.
* Menjadi pembeli pintar. Baca label makanan apabila anda berbelanja dan berpegang pada pelan pemakanan sihat semasa anda sedang makan.

4. Kurangkan sodium dalam diet

Walaupun pengurangan kecil dalam natrium (sodium) dalam diet, anda dapat mengurangkan tekanan darah dengan 2 hingga 8 mm Hg.

Kesan pengambilan natrium pada tekanan darah berbeza-beza mengikut individu. Secara umum, hadkan natrium kepada kurang daripada 2,300 miligram (mg) sehari atau kurang.

Untuk mengurangkan natrium dalam diet anda, ikuti tip-tip ini:

* Baca label makanan. Jika boleh, pilih alternatif natrium rendah makanan dan minuman yang biasanya anda beli.
* Kurangkan makan makanan yang diproses. Hanya sebilangan kecil natrium berlaku secara semulajadi dalam makanan. Kebanyakan natrium ditambah semasa pemprosesan.
* Jangan tambahkan garam. Hanya 1 sudu teh garam mempunyai 2,300 mg natrium. Gunakan herba atau rempah untuk menambah rasa kepada makanan anda.

5. Kurangkan alkohol

Alkohol pada jumlah yang kecil, ia berpotensi menurunkan tekanan darah anda dengan 2 hingga 4 mm Hg. Tetapi kesan perlindungan itu hilang jika anda minum terlalu banyak alkohol. Minum lebih daripada jumlah alkohol yang sederhana boleh meningkatkan tekanan darah. Ia juga boleh mengurangkan keberkesanan ubat tekanan darah.

6. Berhenti merokok

Setiap rokok yang anda hisap boleh meningkatkan tekanan darah anda selama beberapa minit selepas anda selesai. Berhenti merokok membantu tekanan darah anda kembali normal. Orang yang berhenti merokok, tanpa mengira umur, mempunyai peningkatan yang besar dalam jangka hayat.

7. Kurangkan kafein

Peranan kafein dalam tekanan darah masih lagi dibincang dan dibahaskan. Kafein boleh menaikkan tekanan darah sebanyak 10 mm Hg pada orang yang jarang menggunakannya, tetapi ia tidak ada kesan yang signifikan terhadap tekanan darah kepada peminum kopi biasa. Untuk mengetahui sama ada kafein boleh meningkatkan tekanan darah anda, semak tekanan anda dalam masa 30 minit selepas minum minuman berkafein. Sekiranya tekanan darah anda bertambah sebanyak 5 hingga 10 mm Hg, anda mungkin sensitif terhadap tekanan darah yang menaikkan kesan kafein. Boleh rujuk dan berbincang dengan doktor.

8. Kurangkan stres dan tekanan hidup

Stres dan tekanan hidup yang kronik adalah penyumbang penting kepada tekanan darah tinggi. Stres sekali-sekala juga boleh menyumbang kepada tekanan darah tinggi jika anda bertindak balas terhadap tekanan dengan makan makanan yang tidak sihat, minum alkohol atau merokok.

Ambillah sedikit masa untuk berfikir semula apa yang menyebabkan anda berasa tertekan, seperti kerja, keluarga, kewangan atau penyakit. Sebaik sahaja anda tahu apa yang menyebabkan tekanan anda, carilah penyelesaian bagaimana anda boleh mengurangkan tekanan tersebut. Sekiranya anda tidak dapat menyelesaikan semua tekanan anda, anda sekurang-kurangnya dapat mengatasinya dengan cara yang lebih sihat.

9. Pantau tekanan darah anda.

Periksa dan pantau tekanan darah di rumah dan berjumpa doktor anda dengan kerap. Pemantauan di rumah boleh membantu anda mengekalkan bacaan normal tekanan darah anda, membantu anda untuk terus konsisten dengan gaya hidup sihat, dan memberi isyarat kepada anda jika ada tanda-tanda awal komplikasi kesihatan.

10. Dapatkan sokongan Keluarga dan rakan-rakan

Keluarga dan rakan sebenarnya penting dalam membantu meningkatkan kesihatan anda. Mereka boleh menggalakkan anda untuk menjaga diri, membantu untuk berjumpa doktor atau memulakan program senaman bagi memastikan tekanan darah anda rendah. Ini juga dapat memberi anda hubungan dengan orang yang boleh memberi anda sokongan emosi dan mereka yang boleh menawarkan tip praktikal untuk membantu anda.

PERHATIAN : Langkah ini berguna jika tekanan darah anda masih boleh dikawal tanpa perlu ubat. Nota ini tidak bermaksud menggantikan preskripsi ubat daripada doktor. Anda perlu terus menggunakan ubat yang diberi oleh doktor sekiranya diarah sedemikian.

#Share kepada orang yang anda sayang. Moga kita diberi kesihatan berpanjangan


Patut Panggil Tak Menyahut, Telinga Kena ‘Tutup’ Dek Earphone! Ibu Ayah Pantau Anak-Anak, Boleh Rosak Pendengaran!

Berapa kali dah panggil anak, tapi tak menyahut! Rupanya telinga kena ‘tutup’ dek earphone tengah dengar lagu!

Yang mana anak-anak suka sangat pakai earphone tidak kira waktu tu, tak kira la main game ke, dengar lagu atau tengok movie, mak ayah perlu tegur tau sebelum telinga mereka ada masalah! Nanti bila dah rosak, satu hal pula nak kena pergi ubati!

“Doktor, telinga saya macam pekak la”

“Saya tengok telinga adik ni tak tersumbat. Jangkitan telinga pun takda. Mungkin ada masalah gegendang telinga”

“Saya selalu guna earphone,kadang-kadang sampai sehari. Ada kaitan tak?”

Sudah jadi trend remaja zaman sekarang menggunakan earphone/earbud/headphone samada untuk dengar muzik, main games dan tengok movies. Stylo kan?

Lebih teruk ada yang guna sampai keesokkan paginya sambil tidur. Tahu tak penggunaan alat ini dalam jangka masa yang lama dan kuat boleh jadi pekak?

Pertubuhan Kesihatan Dunia(WHO) pernah melaporkan kira-kira 1.1 bilion penduduk dunia yang berumur antara 12 tahun sehingga 23 tahun berisiko mengalami masalah pendengaran kerana tahap bunyi yang tidak selamat daripada peralatan rekreasi(alat audio, konsert & tempat kerja)

Telinga manusia hanya mampu mendengar sekitar 20 Hz sehingga 20000 Hz (20kHz) dan jika ianya lebih dari itu, secara perlahan-lahan telinga akan mula hilang daya pendengaran.

Tanda-tanda seseorang itu mengalami masalah pendengaran bermula dengan beberapa tanda.

1⃣ Bila berada di tempat yang banyak bunyi (background noise), misalannya stadium, pusat beli belah, kenduri kendara dan orang sebelah bercakap, kita susah menangkap butir kata-katanya.

2⃣ bila orang menelefon kita tak dapat dengar dengan jelas dan terpaksa menukar telinga kanan ke kiri atau sebaliknya.

3⃣ bunyi suara budak menangis biasa tapi kita dengar terlalu kuat sedangkan bunyi menangis tadi biasa-biasa sahaja.

4⃣ Kita tak dapat menangkap bunyi datang dari arah mana, depan, belakang, kiri atau kanan.

Tip Elak Jadi Pekak Di Usia Muda

1⃣ Elak penggunaan ‘earbud’

Earbud mempunyai speaker kecil dengan kelantangan besar yang mampu memberikan kesan lebih besar pada pendengaran berbanding dengan headphone yang hanya dipakai di luar telinga. Gantikan penggunaan earbud kepada headphone.

2⃣ Tetapkan setiap penggunaan earphone tidak lebih dari 90 minit

Ramai yang tidak tahu bahawa penggunaan earphone/headphone akan menghasilkan gelombang elektromagnetik yang boleh mengganggu fungsi otak. Oleh itu, setiap 90 minit penggunaan earphone, kalian harus rehatkan telinga agar kesihatan telinga tidak merosot sehingga menjejaskan pendengaran.

3⃣ Beri masa rehat untuk telinga perbaiki kerosakan

Telinga kita memerlukan 16 jam untuk memperbaiki kerosakan yang disebabkan oleh bunyi kuat sepanjang malam.

4⃣ Tetapkan tahap bunyi tidak lebih dari separuh

Kekalkan penggunaan volume earphone pada paras 60 peratus atau kurang darinya. Biasakan diri mendengar bunyi dengan volume yang rendah kerana kekuatan bunyi melebihi 90 desibel hingga 15 minit secara berterusan akan menyebabkan gegendang telinga mengalami rosak yang teruk.

5⃣ Minimum Penggunaan Earphone

Bagi yang gemar memakai earphone 24 jam sehari, siang dan malam. Tabiat sebegini harus di buang, ingat telinga adalah salah satu anggota badan kita juga dan memerlukan rehat yang mencukupi untuk berfungsi dengan baik.


“Jumpa Cara Mudah, Janji Khusyuk & Aurat Terjaga.” Eyra Hazali Kongsi Cara Solat Sambil Dukung Anak!

Memiliki anak kecil dan menguruskannya sendiri tiada pembantu adakalnya menbuatkan si ibu tak menang tangan. Lebih-lebih lagi jika suami tiada di rumah. Kadang-kadang nak mandi atau ke bilik air pun susah.

Namun, bagi pelakon Eyra Hazali. kehadiran si kecil tidak membataskan dia untuk melakukan kerja-kerja rumah. Lebih- lebih lagi untuk menunaikan solat bila tiba waktunya.

Dalam satu perkongsian di instagramnya, Eyra memuat naik satu video pendek menunjukkan dia sedang solat sambil memegang anak sulungnya iaitu Muhammad Hayder Qhalish.

Solat itu wajib,tak kira dalam keadaan apa pun,pasti ada cara yang memudahkan. Islam itu mudah. Before this tak tahu,if Hayder cranky,dia nangis teruk memang biar je nangis. Sampai eyra terfikir,takkan takda cara ?

Menurut Eyra, sebelum ini dia buntu untuk mencari penyelesaian ketika anaknya itu menangis sewaktu dirinya sedang solat.

Namun kini Eyra sudah menjumpai penyelesaian tersebut dan mengambil keputusan untuk mengendong Hyder bersama-sama sewaktu sedang solat.

Susah juga macam ni sebab kita susah hati dia nangis kuat. Hayder sekarang memang cranky teruk,nak dukung saja. Alhamdulillah,eyra jumpa cara and sangat2 mudah. Dukung,if dia still nangis,tenangkan saja,tak batal pun,janji kusyuk and aurat terjaga.

Eyra telah mendirikan rumah tangga bersama penjaga gol pasukan bola sepak Johor Darul Ta’zim iaitu Muhammad Haziq Nadzli pada tahun 2019 yang lalu dan dikurniakan seorang cahaya mata diberi nama Muhammad Hayder Qhalish.


Rahsia Sup Tulang Lagi Sedap & Power, Rupanya Kena Kisarkan 2 Bahan Ni. Simple Tapi Padu!

Teringin pula nak makan sup tulang, lebih-lebih lagi sekarang  ni isu kekurangan ayam. Jadi kita tukar menu pula.

Selamat Hari Raya buat semua. Teringin nak masak sup tulang lembu, boleh lah try resepi ni. Yang aku tunjukkan ni masak secara manual. Kalau yang ada pressure cooker tu bolehlah guna.

Bahan-bahan 1:

3 biji bawang besar

8 biji bawang putih

Halia dalam 2 ketul

1 sudu ketumbar.

**bahan ni dikisar sampai halus.

Bahan 2:

3 batang sadari

1 batang karot

**ni pun dikisar sampai hancur

Bahan 3:

3 batang kayu manis

4 biji bunga lawang

10 biji bunga cengkih

10 biji buah pelaga

1 senduk serbuk sup

2kg tulang

5 biji kentang(dibelah 2)

3 batang sadari (dihiris)

3 biji bawang besar(dibelah 4)

Cara membuat:

Panaskan minyak, tumiskan bahan 1 hingga bau wangi, kemudian masukkan bahan 2 dan bahan 3, kacau rata hingga sebati dan berbau wangi.

Masukkan air, kemudian tulang. Dah cara manual memang tunggu lama, didihkan hingga isi-isi dekat tulang tu empuk.

Tak empuk lagi tambah air, tak empuk tambah lagi air dan seterusnya hinggalah isi-isi tu empuk.

Dekat 1 1/2 jam jugak. Dah empuk masukkan ubi kentang, batang saderi dan bawang yang dah dibelah. Masukkan garam dan serbuk perisa.

Masa ni kita tunggu pulak ubi kentang empuk dalam 10 minit.

Dah masak semua bolehlah angkat, taburkan sedikit bawang goreng dan daun sup.


“Mirip Wajah Ibu Yang Melahirkan.” Dah Besar Makin Hensem, Wajah Terbaru Dua Anak Lelaki Ashraf Muslim Curi Perhatian!

Lama tidak melihat wajah-wajah anak-anak Ashraf Muslim dan isteri-isterinya. Walaupun berbeza ibu namun hubungan mereka cukup rapat.

Terbaru, pelakon ini memuatnaik gambar anak-anak lelakinya. Adam merupakan anak hasil perkahwinan bersama isteri kedua iaitu Wan Sakinah manakala Anas Pula adalah anak daripada isteri pertama Ashraf iaitu Noor Dayana Lokman.

Jika diperhatikan kedua mereka memiliki raut wajah ibu mereka masing-masing.

Untuk rekod, Adam dan Anas kini sudah pun berusia 7 tahun. Adam yang merupakan anak Kedua daripada tiga beradik. Dia memiliki seorang kakak yang diberi nama Sarah Ashraf dan seorang adik perempuan. Manakala Anas pula merupakan satu-satunya anak tunggal.

Umum sedia maklum, sejak dahulu lagi hubungan antara Dayana dan Sakinah sangat baik. Bahkan ke mana sahaja atau apa jua aktiviti dilakukan bersama baik ketika ada Ashraf mahupun tidak.

Perkongsian Ashraf menerusi laman Instagramnya Itu nyata mendapat perhatian ramai.

Hero-hero ku ! Adam Ashraf dan Anas Ashraf.

Demikian tulis bapa kepada empat cahaya mata ini menerusi kapsyennya sambil memuatnaik sekeping gambar dua beradik ini.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Kesiannya, Kenapa Ni?”-Insiden Anak-anak Sekolah Jatuh Ke Dalam Laut Gara-gara Jeti Roboh, Undang Sebak Warganet!

Tular di media sosial beberapa rakaman menunjukkan jeti roboh sehingga mengakibatkan pelajar-pelajar sekolah yang berada di tempat kejadian jatuh ke dalam air.

Mujur beberapa orang guru bertindak pantas dan berjaya menyelamatkan lebih 20 murid Sekolah Kebangsaan (SK) Pulau Pababag, Semporna daripada lemas apabila jeti di Kampung Pulau Pababag, tiba-tiba runtuh.

Merujuk kepada  perkongsian daripada beberapa individu di laman Twitter, kejadian tersebut berlaku di Sk Pababag Semporna ketika murid sekolah dan guru sedang bersiap sedia menuju ke sekolah.

Menerusi video-video yang dikongsikan juga, dapat dilihat di mana orang dewasa termasuklah guru-guru terjun ke dalam air untuk menyelamatkan murid sekolah yang jatuh bersama buku dan beg sekolah  mereka.

Setuju Jeti Dibina Segera

Memetik perkongsian di Harian Metro mengenai insiden ini, Ketua Umno Bahagian Semporna, Abdul Manan Indanan berkata, beliau sudah memaklumkan kejadian itu kepada Timbalan Perdana Menteri Datuk Seri Dr Ahmad Zahid Hamidi dan menteri berkaitan.

ARTIKEL MENARIK

“Alhamdulillah kebetulan Timbalan Perdana Menteri datang ke Sabah, jadi kami kemukakan video kejadian itu supaya peruntukan segera diberikan.

“Beliau (Timbalan Perdana Menteri) setuju supaya jambatan dan jeti dibina secepat mungkin,” katanya.

Manakala meninjau di salah satu posting facebook yang dikongsikan  oleh salah seorang penjaga kepada murid yang terlibat turut menceritakan kerisauan keadaan anaknya yang tidak pandai berenang namun bersyukur  guru-guru dan pelajar yang tahu berenang telah membantu anak dan mangsa  yang lain dengan selamatnya.

Sumber : Harian Metro, Twitter @jonjonahah dan FB Mei Mey Hamid